qundao/data-zh-poetry huggingface dataset:
独吟
作者：顾璘
朝代：明

湘浦孤舟玉露寒，戌楼鸣鼓烛花残。青云怅望孙弘阁，白首飘零子夏冠。秋梦过家惟伏枕，月华临水独凭栏。参差欲就淮南隐，已见山中桂树团。平川渺渺客愁生，极浦丹枫映晚晴。江水正连杨子渡，离人何赖楚歌声。天涯一郡空劳梦，云里千峰不辨名。长路栖迟阳月尽，繁霜摇落瘴烟清。戎马中原鬓已华，一麾迢递向天涯。荒城白屋犹征税，故国青山更别家。秋梦南归江汉阔，暮程西望斗牛斜。扁舟独宿空滩冷，野戌悲风急夜笳。
独吟·其一
作者：顾璘
朝代：明

湘浦孤舟玉露寒，戌楼鸣鼓烛花残。青云怅望孙弘阁，白首飘零子夏冠。秋梦过家惟伏枕，月华临水独凭栏。参差欲就淮南隐，已见山中桂树团。
独吟·其三
作者：顾璘
朝代：明

戎马中原鬓已华，一麾迢递向天涯。荒城白屋犹征税，故国青山更别家。秋梦南归江汉阔，暮程西望斗牛斜。扁舟独宿空滩冷，野戌悲风急夜笳。
独吟·其二
作者：顾璘
朝代：明

平川渺渺客愁生，极浦丹枫映晚晴。江水正连杨子渡，离人何赖楚歌声。天涯一郡空劳梦，云里千峰不辨名。长路栖迟阳月尽，繁霜摇落瘴烟清。
独坐
作者：顾璘
朝代：明

家远三千道，年衰六十秋。残躯馀畎亩，荣望岂公侯。古昔观风政，迂疏学道谋。倘输分寸力，归去老狐丘。
独漉篇
作者：顾璘
朝代：明

独漉独漉，水多泥滑。泥滑道阻，伤我车毂。持膏作烛，将以照夜。虚花掩光，不逮槃下。猛虎在山，百兽畏威。陷阱三日，垂首诉饥。铁生矿中，入冶为器。剑负威神，锤则委地。男儿生身，万事纲纪。突梯无施，不如女子。
独燎
作者：顾璘
朝代：明

冬巡仍野宿，独燎向更深。报国将何事，临民负此心。风灯摇短晕，霜角袅哀音。百感方无那，猿啼况近林。
玉烛新·寄俞鲁用
作者：顾璘
朝代：明

飘飘黄绶客。向溟海东边，参陪凫舄。从来短簿，非凡事、认取凤凰毛翮。春秋满腹，舌澜翻曾倾词席。数斗后、豪气凌云，看舞玉龙三尺。今栖枳棘丛中，且奔走风尘，奉行条格。丈夫舒卷。随时耳、聊布苍生膏泽。鸡群野鹤。当自有知音求索。从容展、经济雄才，治安长策。
玉虚岩
作者：顾璘
朝代：明

九渡越清涧，七盘转层厓。高树落馀雪，阴壑青夏苔。云龛举步险，风穴流音哀。方隅问屡眩，昏旦候莫谐。路尽益岑寂，俗驾何因来。
玉辉堂成有作
作者：顾璘
朝代：明

朔风吹日夜，雪霰正飞扬。太阴天气肃，积素明瑶光。蔓草总芜没，青松郁苍苍。骋驰临帻峰，闾阎皓迷茫。兴怀属冻馁，悲歌慨以慷。被褐者谁子，英英登我堂。郑君闽南彦，应黄秀兹乡。宛彼三白凤，矫首云中翔。聿瞻璠玙色，载摅追琢章。玄言极太始，雅意遗岩廊。俯论九州事，浩气不可量。清辉被栋宇，隐隐回晶芒。枯槁籍华泽，忻如兆农祥。胜事宜昭垂，嘉名允相将。愿言誓贞白，千载传芬芳。
玉连环·和石亭赏灯
作者：顾璘
朝代：明

綵棚灯障千花簇。影摇红烛。更阑客醉且淹留，月影在、阑干曲。满座锦衣花幞。雅吟追逐。不须檀板共金钗，如此乐、今生足。
瑞龙吟·辰溪舟行
作者：顾璘
朝代：明

辰溪水，想是银汉分流，桃源旧沚。楚中胜槩奇观，潇湘云梦，参差难比。峰峦美。可信舟移天上，人行图里。稍经蕙浦兰汀，忽惹閒鸥，一双飞起。曾访苏公赤壁，柳侯黄庙，而今荒矣。岂似万丈丹梯，千重云垒。天翻地覆，紫翠无成毁。试捲起、疏帘危坐，游丝飞絮，亦为春风喜。清明两岸开桃李。戏作穿花士。笑伏波衰萎。向门生哀咏，自伤边鄙。
瓜
作者：顾璘
朝代：明

青门子母互勾连，五色如云亦可怜。试问故侯提剑舞，何如高垄枕锄眠。
瓜洲江眺二首
作者：顾璘
朝代：明

把酒临江阁，洪波满目来。却看浮玉树，青壁转崔巍。水鸟孤飞下，风帆万叶开。古人输郭老，赋味尽雄才。日峤攒红树，云湍拥碧沙。春生江有色，地尽水无涯。虚阁归晴望，深杯领物华。乱山西去好，隔岸认吾家。
瓜洲江眺二首·其一
作者：顾璘
朝代：明

把酒临江阁，洪波满目来。却看浮玉树，青壁转崔巍。水鸟孤飞下，风帆万叶开。古人输郭老，赋味尽雄才。
瓜洲江眺二首·其二
作者：顾璘
朝代：明

日峤攒红树，云湍拥碧沙。春生江有色，地尽水无涯。虚阁归晴望，深杯领物华。乱山西去好，隔岸认吾家。
田舍闻柴京兆致仕
作者：顾璘
朝代：明

卧病空山秋草深，愁闻京兆谢朝簪。吾民薄分去慈母，野老独吟伤寸心。茂树清流从所好，朱弦瑶瑟有遗音。扁舟东下三江水，极目浮云白日阴。
甲戌除夕
作者：顾璘
朝代：明

南郡迎春律，东风罢雪花。毳衣辞冷节，蓬鬓受年华。性僻为邦简，身危去国赊。祗应与田父，归种故园瓜。堂吏封州印，家儿献岁盘。春兼梅蕊浅，兴落酒杯宽。瘴疠全生足，驱驰向晚难。不遑将父母，何以慰承欢。岭雪初消臈，红泉已动春。两年迁客地，万里独吟身。黄鹄长垂翅，苍鹰不附人。山林无限好，犹自恋风尘。细雨知冬尽，催花故媚春。潇湘逢献岁，幽独正愁人。岭海犹迁客，乾坤有战尘。何时一尊酒，相对白头亲。
甲戌除夕·其一
作者：顾璘
朝代：明

南郡迎春律，东风罢雪花。毳衣辞冷节，蓬鬓受年华。性僻为邦简，身危去国赊。祗应与田父，归种故园瓜。
甲戌除夕·其三
作者：顾璘
朝代：明

岭雪初消臈，红泉已动春。两年迁客地，万里独吟身。黄鹄长垂翅，苍鹰不附人。山林无限好，犹自恋风尘。
甲戌除夕·其二
作者：顾璘
朝代：明

堂吏封州印，家儿献岁盘。春兼梅蕊浅，兴落酒杯宽。瘴疠全生足，驱驰向晚难。不遑将父母，何以慰承欢。
甲戌除夕·其四
作者：顾璘
朝代：明

细雨知冬尽，催花故媚春。潇湘逢献岁，幽独正愁人。岭海犹迁客，乾坤有战尘。何时一尊酒，相对白头亲。
申思三首
作者：顾璘
朝代：明

戚戚岁云暮，我行适潇湘。兄弟持我泣，父母泪纵横。云有薄田畴，卒岁具粢梁。胡为去万里，骨肉相乖张。局蹐诉父母，儿自恋家乡。举事触明宪，置理窜南荒。程期若星火，不得少留行。勿复远思念，兄弟善持将。吞声出门闾，沉痛绝衷肠。白日匿西景，扶桑复东辉。岐路南以北，往来更践之。人生百年内，赋命良不齐。凤凰翔九霄，闻韶下来仪。朝食丹山粟，夕饮天汉涯。驽骀服鞭策，曲阪驱且驰。驱驰岂遑恤，所嗟意乖违。一为北山叹，听者心伤悲。苍天高无极，悠悠当诉谁。南征上衡岳，长顾望旧都。日月光回薄，钟陵郁苍梧。朱凤何葳蕤，竹实日摧芜。虎豹对我号，枭鸱噭相呼。我行迫日暮，驽马忽匍匐。战兢伤心魂，慄慄忧道途。朅投主人舍，胁息告勤劬。怜我客异县，携我就大巫。服我勾漏砂，佩我太乙符。再拜谢主人，归来始安居。弃置勿复道，多忧令人老。
申思三首·其一
作者：顾璘
朝代：明

戚戚岁云暮，我行适潇湘。兄弟持我泣，父母泪纵横。云有薄田畴，卒岁具粢梁。胡为去万里，骨肉相乖张。局蹐诉父母，儿自恋家乡。举事触明宪，置理窜南荒。程期若星火，不得少留行。勿复远思念，兄弟善持将。吞声出门闾，沉痛绝衷肠。
申思三首·其三
作者：顾璘
朝代：明

南征上衡岳，长顾望旧都。日月光回薄，钟陵郁苍梧。朱凤何葳蕤，竹实日摧芜。虎豹对我号，枭鸱噭相呼。我行迫日暮，驽马忽匍匐。战兢伤心魂，慄慄忧道途。朅投主人舍，胁息告勤劬。怜我客异县，携我就大巫。服我勾漏砂，佩我太乙符。再拜谢主人，归来始安居。弃置勿复道，多忧令人老。
申思三首·其二
作者：顾璘
朝代：明

白日匿西景，扶桑复东辉。岐路南以北，往来更践之。人生百年内，赋命良不齐。凤凰翔九霄，闻韶下来仪。朝食丹山粟，夕饮天汉涯。驽骀服鞭策，曲阪驱且驰。驱驰岂遑恤，所嗟意乖违。一为北山叹，听者心伤悲。苍天高无极，悠悠当诉谁。
画竹
作者：顾璘
朝代：明

阴丛含雨气，燥叶领风声。即是图边见，犹令客况清。
画胡
作者：顾璘
朝代：明

历历尘沙貌，棱嶒怪尔殊。寒云缠毳服，猛气映虬须。万里明王贡，群方混一图。追伤衰晋末，无力斩休屠。
界山
作者：顾璘
朝代：明

山巘隔尘氛，入山皆碧云。清涧饮猿父，白石起羊群。物华暄寒异，世界人天分。将邀东方子，同会上元君。
疏帘淡月·攸县冬至风雨
作者：顾璘
朝代：明

深沈台院，独自在他乡，怕逢佳节。春尽离家忽地，一阳时月。雁书不到衡阳外，盼关山、几多重叠。满城寒雨，一庭衰草，助人愁切。想儿女、家园欢笑，道而翁拥旄，持节体国。勤民揭天勋业。吾衰不似当年矣，对大川、怅无舟楫。竹篱茅舍，不如归去，当家温热。
病中忆鲁南钦佩
作者：顾璘
朝代：明

空斋高卧动经旬，远梦天涯忆故人。典礼近闻刘向起，草玄犹柰子云贫。江楼积雨鸣长夜，山郭馀花堕晚春。人世几何将白发，年年离恨独伤神。
登华岩
作者：顾璘
朝代：明

花岩久不至，脩竹倏满岭。息驾大观堂，尘目快秋骋。短衣陟中峰，仄见西日影。天低雕鹗近，云重松杉冷。列嶂难为雄，长江不知永。牛山亦下对，楼观缀佳景。庄严侈象教，喧卑薄人境。扪萝步兢兢，憩石心耿耿。它生果无因，兹游固何幸。风林忽暮钟，谡谡动深省。
登南屏山绝顶
作者：顾璘
朝代：明

雾璧霞岑路有无，下窥平地散江湖。青天咫尺星辰湿，沧海周回岛屿孤。吴越向来悲粉黛，乾坤何处觅蓬壶。清尊坐接流云饮，白日苍茫对画图。
登卧龙山阁
作者：顾璘
朝代：明

飞阁凌空爽气清，半岩栏槛压高城。天分岳镇千峰合，海坼江湖万派明。共喜泛霞来送酒，便须乘月坐吹笙。仙人宛在金银阙，不见秦皇石路成。
登天柱峰次路北村院长旧韵
作者：顾璘
朝代：明

天柱峰高白日晴，华嵩相对最分明。扶桑倒射东溟影，银汉平流上界声。空里金宫陈帝座，云边铁锁度人行。不缘旌节巡方岳，孤负尘埃过此生。
登太岗慈善寺
作者：顾璘
朝代：明

野寺冠山椒，溪门下弘敞。荒蹊缘涧入，危磴蹑云上。松花风际飘，麦苗雨中长。高树倚岩生，特立气森爽。何年劫火馀，绀殿灭银榜。徒闻佛道尊，胡乃失龙象。悠然憩前轩，云峰矗相向。下有良田畴，平视如指掌。春莺流远音，脩竹惬幽赏。何必五台山，始可资静养。斜阳且归去，暇日期再往。
登岘首
作者：顾璘
朝代：明

岘首瞰长江，高深属遥睇。两仪拓雄观，况值风日霁。水浅别洲渚，林寒出松桂。旷然洽今欢，遑以悼先逝。羊公经世人，兴怀局千岁。立德竟长泯，长闻泣遗惠。
登平坡寺
作者：顾璘
朝代：明

云里平坡寺，门临碧嶂悬。山河回万里，日月会诸天。短杖扶吾老，空林续胜缘。去城才咫尺，浑已隔人烟。
登庐州镇淮楼同项守饮后作
作者：顾璘
朝代：明

天畔飞楼谁搆成，画栏朱槛倚空明。江湖一片当窗泻，云雾千重对酒生。独立淮淝雄旧国，俯听弦诵蔼新声。夜深灯火同星散，不尽风流地主情。
登清凉寺后西塞山亭四首
作者：顾璘
朝代：明

霄汉秋高烟雾开，旧京西望一登台。皇居迥映钟陵起，海水遥吞鹊镇来。半岭颠风频落帽，孤亭斜日更衔杯。乾坤转盻皆陈迹，况复浮生白发催。晚上高亭对落晖，万山寒翠湿秋衣。江流一道杯中泻，云树千门鸟外微。古寺频来僧尽老，重阳欲近蟹争肥。霜枫恶作萧条色，故弄残红绕客飞。山阁难禁宋玉悲，六朝遗恨满残碑。青山自拥蟠龙势，玉树空传落燕词。寒节授衣伤老大，醉乡随钟愧支离。歌筵舞妓非前代，文采风流又一时。剑化人亡有故城，东来海气带龙腥。烟花楼阁三千界，锦绣河山百二形。老托神京堪自隐，醉眠秋涧不知醒。长江只在朱阑外，莫遣哀歌动杳冥。
登清凉寺后西塞山亭四首·其一
作者：顾璘
朝代：明

霄汉秋高烟雾开，旧京西望一登台。皇居迥映钟陵起，海水遥吞鹊镇来。半岭颠风频落帽，孤亭斜日更衔杯。乾坤转盻皆陈迹，况复浮生白发催。
登清凉寺后西塞山亭四首·其三
作者：顾璘
朝代：明

山阁难禁宋玉悲，六朝遗恨满残碑。青山自拥蟠龙势，玉树空传落燕词。寒节授衣伤老大，醉乡随钟愧支离。歌筵舞妓非前代，文采风流又一时。
登清凉寺后西塞山亭四首·其二
作者：顾璘
朝代：明

晚上高亭对落晖，万山寒翠湿秋衣。江流一道杯中泻，云树千门鸟外微。古寺频来僧尽老，重阳欲近蟹争肥。霜枫恶作萧条色，故弄残红绕客飞。
登清凉寺后西塞山亭四首·其四
作者：顾璘
朝代：明

剑化人亡有故城，东来海气带龙腥。烟花楼阁三千界，锦绣河山百二形。老托神京堪自隐，醉眠秋涧不知醒。长江只在朱阑外，莫遣哀歌动杳冥。
登牛首两厓颠
作者：顾璘
朝代：明

双阙峙天表，巨鳌戴云浮。秋空气先爽，预惬登高游。攀缘千仞起，曲折百盘周。苍林忽在下，手挹河汉流。累累支机石，荒池饮牵牛。峥嵘罗众山，俯视但微丘。北瞻黄金阙，五城十二楼。高帝圣图远，设险开皇州。鼎湖不可望，苍梧云影愁。长江渺一发，孰与吾乘桴。舒啸振铃阁，诸天风飕飗。落日下西岭，惨怆增人忧。
登石鼓书院合江亭
作者：顾璘
朝代：明

滚滚双流合，棱棱独渚高。亭台含气色，城郭俯波涛。望岳川途迥，怀贤意绪劳。江风吹客鬓，秋思两萧条。
登祝融峰宿上封寺
作者：顾璘
朝代：明

人间长望祝融峰，天上今登赤帝宫。山势总朝星极北，海门遥见日华东。清严辛借千林雪，浩荡真披万里风。莫笑题名岩石畔，高情聊尽百年中。芒屩桃筇踏紫岑，蔚蓝天外快幽寻。烟霄逼近星临大，海色微茫日出深。下界俯看惟一气，浮名回首澹无心。神仙总谓非灵骨，岩穴真看敞素襟。冰雪高岩树半残，罡风侵夜不胜寒。斋临老衲翻经石，步上仙人礼斗坛。望远正须峰万丈，探奇何惮路千盘。清欢窃荷皇天惠，强健衰年最所难。
登祝融峰宿上封寺·其一
作者：顾璘
朝代：明

人间长望祝融峰，天上今登赤帝宫。山势总朝星极北，海门遥见日华东。清严辛借千林雪，浩荡真披万里风。莫笑题名岩石畔，高情聊尽百年中。
登祝融峰宿上封寺·其三
作者：顾璘
朝代：明

冰雪高岩树半残，罡风侵夜不胜寒。斋临老衲翻经石，步上仙人礼斗坛。望远正须峰万丈，探奇何惮路千盘。清欢窃荷皇天惠，强健衰年最所难。
登祝融峰宿上封寺·其二
作者：顾璘
朝代：明

芒屩桃筇踏紫岑，蔚蓝天外快幽寻。烟霄逼近星临大，海色微茫日出深。下界俯看惟一气，浮名回首澹无心。神仙总谓非灵骨，岩穴真看敞素襟。
登茅山三峰四首
作者：顾璘
朝代：明

上界灵宫悬碧落，层峦飞步蹑彤霞。尘身乍礼金银阙，天路疑逢龙虎车。三洞南盘通海峤，五云西拱见京华。清游胜览欢无极，却叹人间日易斜。迢遰三峰得峻跻，到宫唯见众山低。天池水碧苍龙伏，岩树风高白鹄栖。云际瑶坛开日月，林间丹井隐虹霓。仙人只在华阳境，松叶桃花咫尺迷。头白游山恨已迟，遍寻灵迹慰幽期。云根变幻阴晴石，海眼潜通霹雳池。绝壁传觞临过鸟，深林炊黍茹生芝。踟踌陵谷伤今古，不见前朝宰相碑。东南佳气拥三山，台殿参差指顾间。福地岩峦天下胜，神君笙鹤夜深还。林衔落照秋仍丽，人对寒云意转閒。晚下前峰明月起，更临幽涧弄潺湲。
登茅山三峰四首·其一
作者：顾璘
朝代：明

上界灵宫悬碧落，层峦飞步蹑彤霞。尘身乍礼金银阙，天路疑逢龙虎车。三洞南盘通海峤，五云西拱见京华。清游胜览欢无极，却叹人间日易斜。
登茅山三峰四首·其三
作者：顾璘
朝代：明

头白游山恨已迟，遍寻灵迹慰幽期。云根变幻阴晴石，海眼潜通霹雳池。绝壁传觞临过鸟，深林炊黍茹生芝。踟踌陵谷伤今古，不见前朝宰相碑。
登茅山三峰四首·其二
作者：顾璘
朝代：明

迢遰三峰得峻跻，到宫唯见众山低。天池水碧苍龙伏，岩树风高白鹄栖。云际瑶坛开日月，林间丹井隐虹霓。仙人只在华阳境，松叶桃花咫尺迷。
登茅山三峰四首·其四
作者：顾璘
朝代：明

东南佳气拥三山，台殿参差指顾间。福地岩峦天下胜，神君笙鹤夜深还。林衔落照秋仍丽，人对寒云意转閒。晚下前峰明月起，更临幽涧弄潺湲。
登阳春台
作者：顾璘
朝代：明

楚客歌阳春，和者才数人。调高少知己，绝德难为邻。荒台满碧草，四顾伤我神。不知当年士，果为何国宾。慷慨三闾子，离骚风雅陈。明明君臣义，照耀天地新。斯人虽沉湘，万古仰芳尘。荒哉高唐赋，淫哇何足珍。与君登高台，瞻望郢城树。龙飞登九天，故宫莽云雾。日月相蔽亏，江湖各奔注。优游丰沛间，父老日歌舞。先皇流仁风，桥陵万神护。蛟龙缠穹碑，金字勒长赋。草木藉华滋，新冬岂寒冱。唯兹盘石崇，乾坤永同固。徘徊咏丰芑，日暮更延伫。
登飞山
作者：顾璘
朝代：明

渠阳众山内，飞山郁岧峣。平嶂蟠近郭，孤峰插层霄。仰攀万丈梯，弱袂飞狂飙。股栗不能定，地轴如动摇。云房妥明神，百灵俨相传。风雷在左右，倏忽应招邀。丰凶非所遗，祈报争喧哓。苗夷伏石陛，犦牲时献膋。磴边数小树，野火不敢烧。谁云俗尚鬼，实以威灵昭。神道可设教，勿谓同昏妖。
登高丘而望远海
作者：顾璘
朝代：明

豋高而望远，不见天地端。日月互上下，东西如跳丸。长风自何起，瀛海翻波澜。六鳌正抃舞，五岳无时安。恍惚青天中，仙人跨飞鸾。邀我谒帝室，金门郁盘桓。青龙对人怒，玉女倾笑欢。彷徨返故路，北斗方阑干。坐地仰天叹，三日不能餐。
白羊口清泉次周太仆
作者：顾璘
朝代：明

碧涧清泉映地来，黄尘白草向人开。澄心不乱秋云色，照影还牵独客哀。曾洗甲兵清朔漠，拟浮舟楫望蓬莱。赋诗亦有临流兴，揽辔惭非跃马才。
白芍药
作者：顾璘
朝代：明

绣幄千金种，朱门百宝阑。一枝烟月影，偏耐道人看。
白苧·浴起
作者：顾璘
朝代：明

浴兰汤，起坐向，芝房桂室。薰蒸百体，顿觉形神和适。视盘铭、警戒安能及。且落。得清泉，疏瀹尽三冬垢积。聊抖擞白袷单衣，更换着、飞云旧舄。焚香静憩，相与澄观定息。量浴沂、此怀能几人窥测。堪惜。灵均作赋，谢客传图，火风假合，妄比金身玉质。岂解识虚空，来去消息。神奇臭腐，从何生五蕴，翻腾声色。古有形骸，土木嵇康，让他知得。更羡庄生，直认身为客。
白苧辞
作者：顾璘
朝代：明

玉房围冰夏气清。黄金作柱横鸣筝。风纨雾縠丽且轻。君王近前娇不迎。牵俦顾侣若有情。情有馀，言不足。团扇掩唇扬妙曲。五花绣茵坐相促。
白莲便面
作者：顾璘
朝代：明

玲珑白玉斝，置在翡翠盘。清池明月夜，怪尔生秋寒。
白露
作者：顾璘
朝代：明

白露凄凄，原草具腓。日月于迈，载授我衣。北山有堂，江注其麓。薄言出游，以写心曲。山木斓斑，江云差池。乐以旨酒，委蛇委蛇。尔樵尔渔，来往无怒。尔农获斯，黍稷如岵。戋戋守臣，实蹈百愆。何以逭之，曰维丰年。丰年伊何，维民之德。民之颂之，天子之泽。
相士吴立
作者：顾璘
朝代：明

希夷漫让麻衣术，禦寇元藏杜德机。燕颔纷纷食肉相，龙门寂寂钓鱼矶。
相忆行寄鲁南钦佩
作者：顾璘
朝代：明

金陵帝城行乐多，荏苒独奈春宵何。楼台压空云构丽，通衢曲巷相盘佗。城头月起光如日，万户华灯映街出。风窗雾阁隐玲珑，宝马香车意非一。虎头桥下是吾庐，清夜邀宾乐有馀。漏转几回飘火树，酒酣千遍倒砗磲。座中高客让陈王，风雅纷纭翰墨场。学士争观杜陵赋，尚书不怪孟公狂。嗟予中路忽分飞，戢羽湘江久未归。明朝客舍逢元夕，独坐思君泪满衣。
相逢行赠何司空子元
作者：顾璘
朝代：明

去年见君丹禁中，今年逢君旧京道。问君年来亦何事，笑而不答颜自好。朝廷礼乐非等闲，大臣执论安如山。师丹祗知正庙议，朱云非好犯龙颜。龙颜转变分怒喜，臣节坚贞等生死。只今义烈贯云霄，大爵高官安用尔。蹇予结交三十年，一见知君是谪仙。文章落笔波涛用，风骨当朝玉雪妍。司马分曹力有馀，两河藩翰亦区区。天闲来牝三千颂，柏府风霆万里车。台衡虚位需调燮，太史濡毫叙功业。霖雨方谐天上欢，浮云忽作江南别。江南佳气郁巃嵷，洛邑秦关未可踪。滚滚江流传渡马，苍苍山邑号蟠龙。谢傅东山几落花，荆公精舍自啼鸦。由来胜槩归高品，再喜斯文得大家。我家住在清溪曲，终日閒持一竿竹。不怕宫袍混草衣，时来共咏春波绿。
看山词
作者：顾璘
朝代：明

生在江南地，始游湖南山。江南看山山在地，湖南山在青天间。高者大岳衡山灵，散为诸山无尽青。天门玉帝窥彷佛，旌节导引龙鸾形。飞泉喷薄石齿齿，洞房窈窕云冥冥。忽然浩荡开巨壑，万顷波涛摇洞庭。邈哉鬻熊开国年，昭平丧乱殊纷然。伍员申胥小竖子，国运兴败随之迁。仲尼书社竟难就，白公岂知日月贤。接舆识威凤，乃歌灵德衰。河滨鸣犊不相待，却望龟蒙归去来。
眼儿媚·舟雨
作者：顾璘
朝代：明

逍遥老子怕閒愁。冒雨荡孤舟。烟开柳岸，风生桃浪，人渡兰洲。青山万点分浓淡，云气学波流。倚窗无事，吟残飞燕，数遍眠鸥。
知山堂雅集二首
作者：顾璘
朝代：明

嘉会终夕景，初星映寒池。寂历山水思，联翩风雅辞。清夜方向永，旧欢良未移。无为坐乖别，忽复怀今兹。晏坐清觞疏，苦唫寒烬落。幸远丝竹喧，转羡幽抱廓。留欢就閒轩，延望倚虚阁。寄谢招隐篇，居然得丘壑。
知山堂雅集二首·其一
作者：顾璘
朝代：明

嘉会终夕景，初星映寒池。寂历山水思，联翩风雅辞。清夜方向永，旧欢良未移。无为坐乖别，忽复怀今兹。
知山堂雅集二首·其二
作者：顾璘
朝代：明

晏坐清觞疏，苦唫寒烬落。幸远丝竹喧，转羡幽抱廓。留欢就閒轩，延望倚虚阁。寄谢招隐篇，居然得丘壑。
短歌赠罗女文二首
作者：顾璘
朝代：明

钟山嵯峨入紫冥，百灵献秀开金庭。大江奔腾龙虎跃，千峰散落南天青。道人筑室天印下，丘壑重重到茅舍。谢墅花骄罗绮春，秦淮舟泛星河夜。人生强健早归来，日月持光送酒杯。麟阁功名有时命，何须长恋黄金台。桥东曳杖隐沦客，抱琴来寻莫相绝。世路羊肠莽荆棘，江上渔舟独潇洒。五湖何地非吾家，相逢并是同心者。北风起兮雪片飞，山川摇落鸿雁饥。地映吴天白如扫，唯见松柏青依依。大鱼浪跄飞不得，小鱼僵死手可拾。妻孥白饭尽一饱，岂向朱门乞残炙。黄天荡深万鱼聚，我与老翁荡舟去。
短歌赠罗女文二首·其一
作者：顾璘
朝代：明

钟山嵯峨入紫冥，百灵献秀开金庭。大江奔腾龙虎跃，千峰散落南天青。道人筑室天印下，丘壑重重到茅舍。谢墅花骄罗绮春，秦淮舟泛星河夜。人生强健早归来，日月持光送酒杯。麟阁功名有时命，何须长恋黄金台。桥东曳杖隐沦客，抱琴来寻莫相绝。
短歌赠罗女文二首·其二
作者：顾璘
朝代：明

世路羊肠莽荆棘，江上渔舟独潇洒。五湖何地非吾家，相逢并是同心者。北风起兮雪片飞，山川摇落鸿雁饥。地映吴天白如扫，唯见松柏青依依。大鱼浪跄飞不得，小鱼僵死手可拾。妻孥白饭尽一饱，岂向朱门乞残炙。黄天荡深万鱼聚，我与老翁荡舟去。
石亭寄诗和答
作者：顾璘
朝代：明

休官独向山中住，久厌疏狂学孟公。盘薄解衣时作画，跏趺临水亦谈空。松萝野兴宜明月，海岳文光贯彩虹。愧我离君走尘土，高情徒寄梦魂中。
石壁
作者：顾璘
朝代：明

一水回流抱古原，两山对起立江门。崩厓半出溪心渚，古木斜悬石背根。远见虞罗伤翠鸟，时逢洞穴羡苍猿。摐金伐鼓劳生地，不及渔竿弄晓昏。
石峰歌赠陈侍郎玉畴
作者：顾璘
朝代：明

高哉乌石之青峰，天梯挂地腾蛟龙。星辰照耀翠光发，云雾吐吞岚气重。寒泉古木绝尘滓，菖蒲芝草秋蒙茸。东南名山亦无数，爱此奇峭多灵踪。紫薇大夫有道者，清标秀骨神所钟。十年读书住峰下，揽结丘壑归心胸。乘风一上赤霄迥，步武稷契矜遭逢。苍生洗濯足霖雨，学士仰瞻称岱宗。秪今台鼎逼掌握，洪波砥柱殊从容。功成拂衣岂难事，仙人有待巢云松。武夷神君幔亭女，金枝翠盖期追从。须君峰顶荔枝熟，来借江心桃竹筇。
石梁寺
作者：顾璘
朝代：明

阴洞龙宫锁石梁，宝珠中夜有虹光。千章古木藏风雨，六月飞泉洒雪霜。逝水年华流不尽，孤云禅观澹相忘。坐沾空翠清毛发，绝胜醍醐灌顶凉。
石湖同陈亨父汎饮
作者：顾璘
朝代：明

浩渺石湖水，泛舟宜素秋。群山倒波下，树拂青天流。白日光荡潏，蛟龙互沉浮。长风激箫鼓，放歌销人愁。觞行金逶迤，鸾刀荐群羞。请君但酣饮，岁月不我留。越城空黄土，范碑委榛邱。陵谷恒变易，顾之增烦忧。
砥柱歌上陈留刘相国
作者：顾璘
朝代：明

黄河之源出昆崙，万里震荡排中原。行云翻空日月斗，急雨倒海雷霆喧。下民咨嗟上帝怒，乃遣神禹清乾坤。手握巨斧开龙门，中标砥柱气势尊。白波一道永深稳，青山两岸无崩奔。从此平成歌帝载，休气荣光应清代。效灵已见出图书，论功不用誇嵩岱。柱乎柱乎安无颇，狂风恶浪柰尔何。
碧云寺
作者：顾璘
朝代：明

山中楼台一何丽，路人告是碧云寺。入门莫问造者谁，建寺以来初见此。黄金为中门，白玉为四墙。檀心及桂枝，斲作栋与梁。班倕督工墨，颠倒穷肺肠。但令伟丽后莫比，不用局束循王章。主人退思坐中堂，精神动天天为忙。山灵擘洞石开裂，海若驱水龙彷徨。眼中诸寺失颜色，可怜草木俱辉光。吁嗟尔山何幸哉，昔闻硗确弥蒿莱。牛眠应兆亦偶尔，绮绣杂沓从天来。尔不见列侯金印何累累，城踰百雉圣所裁。又不见闾阎流冗多饿死，沟溪白骨无人埋。揽衣上马不忍顾，临风长叹令心哀。
碧溪
作者：顾璘
朝代：明

落落高梧阴，俯瞰寒流碧。微云过疏雨，秋容澹无迹。鱼游绿藻晴，鸟下青芜夕。兴至每垂纶，歌罢还岸帻。渔父两三人，时来共争席。
磐石崖下泛舟
作者：顾璘
朝代：明

磐石江头景殊绝，放舟幽兴几人同。风飘鼓角晴波外，雨洗峰峦夕照中。狼籍椰樽浮酒白，清泠冰碗削瓜红。寻僧更访山腰阁，半醉题诗峭壁东。群峰积翠水萦回，仙舸分明画里来。百丈澄潭摇草树，半空磐磴见楼台。风流赤壁谁应继，潦倒沧洲晚未回。闻道西畴秋稼好，不妨迂叟日衔杯。
磐石崖下泛舟·其一
作者：顾璘
朝代：明

磐石江头景殊绝，放舟幽兴几人同。风飘鼓角晴波外，雨洗峰峦夕照中。狼籍椰樽浮酒白，清泠冰碗削瓜红。寻僧更访山腰阁，半醉题诗峭壁东。
磐石崖下泛舟·其二
作者：顾璘
朝代：明

群峰积翠水萦回，仙舸分明画里来。百丈澄潭摇草树，半空磐磴见楼台。风流赤壁谁应继，潦倒沧洲晚未回。闻道西畴秋稼好，不妨迂叟日衔杯。
磐石秋望
作者：顾璘
朝代：明

信美江山映郭西，清秋羁客思凄凄。黑波跳雨蛟龙斗，苍峡摧云虎豹啼。万里辞家饶白发，一邱归卧有黄齑。蛮烟毒雾伤心地，马援何因到五溪。
祁阳怀故通参程德和
作者：顾璘
朝代：明

特达千人俊，醇良万石君。遗书留学阁，宿草满荒云。后辈推耆旧，南曹奉德薰。颇伤身后事，不愧墓前文。
祁阳道中雪
作者：顾璘
朝代：明

南雪常传到地消，湘东今见踏琼瑶。水铺练带平争白，树簇银花静不摇。野色倍添梅萼宠，土膏先动草心骄。天涯莫自伤迟暮，早报丰穰慰寂寥。潇湘之景清且妍，雪中行吟更可怜。乱峰插地万圭出，高鸟背云孤鹤鶱。连林古木各生意，一望江天弥素烟。惜哉相如未始见，作赋漫为梁园传。
祁阳道中雪·其一
作者：顾璘
朝代：明

南雪常传到地消，湘东今见踏琼瑶。水铺练带平争白，树簇银花静不摇。野色倍添梅萼宠，土膏先动草心骄。天涯莫自伤迟暮，早报丰穰慰寂寥。
祁阳道中雪·其二
作者：顾璘
朝代：明

潇湘之景清且妍，雪中行吟更可怜。乱峰插地万圭出，高鸟背云孤鹤鶱。连林古木各生意，一望江天弥素烟。惜哉相如未始见，作赋漫为梁园传。
祖堂寺逢海天僧
作者：顾璘
朝代：明

古融始入道，开山此为家。疏泉策两虎，啮洞驱神蛇。天龙作人象，献供持岩花。一闻真空诠，振锡却诸邪。跏趺了无事，竟乘大牛车。影堂灯悠悠，白日长西斜。幽寻入山麓，庭宇忻静嘉。门深蔽古树，涧冷生青霞。柿实寒少叶，桂枝蠹仍华。老僧馀道气，款语谈楞伽。自言非中孚，请馈仙掌茶。相送过溪别，归路喧昏鸦。
祝禧寺望积雪
作者：顾璘
朝代：明

岩谷素华积，禅房朝倚阑。为怜珠树丽，宛坐雪山寒。白以空为色，冰因冻作乾。太阳休见恐，生灭本同观。
祝禧寺群公游集二首
作者：顾璘
朝代：明

桐馆延高驾，霞门集绣裳。山深寒隐日，松老翠含霜。共洽壶觞兴，仍探翰墨场。临风意披豁，飞镝试穿杨。旧国开今代，新亭异昔游。江山衔日转，宫阙抱云浮。胜赏群公得，高情百世留。蹇余丘壑陋，觞咏托名流。
祝禧寺群公游集二首·其一
作者：顾璘
朝代：明

桐馆延高驾，霞门集绣裳。山深寒隐日，松老翠含霜。共洽壶觞兴，仍探翰墨场。临风意披豁，飞镝试穿杨。
祝禧寺群公游集二首·其二
作者：顾璘
朝代：明

旧国开今代，新亭异昔游。江山衔日转，宫阙抱云浮。胜赏群公得，高情百世留。蹇余丘壑陋，觞咏托名流。
祭敬甫墓下凄然作
作者：顾璘
朝代：明

故国秋风至，高坟宿草生。独脩蘋藻荐，何限死生情。水净孤潭影，风流宰树声。重临石苔路，空忆旧经行。
祷雨志感一首
作者：顾璘
朝代：明

露祷周群望，灵威俨在兹。黑风吹水立，白雨夹云垂。喜溢农夫稔，恩沾造化私。不才叨郡绂，端合坐吟诗。
禽言六首 其一 行不得哥哥
作者：顾璘
朝代：明

楚山造天，楚水扬波。轻舟良马，败亦孔多。二物不备，将奈楚何。行得不得，寄言尔哥。
禽言六首 其三 姑恶
作者：顾璘
朝代：明

姑兮我母，胡宁我虐。弗慎于仪，衅自下作。母也尔容，姑乃义合。上行其义，怨者归薄。是究是图，诚匪姑恶。
禽言六首 其六 看蚕看火
作者：顾璘
朝代：明

蚕生于原，匪温斯瘅。火以炀之，烈则杀我。尔将崇利，毋贻我祸。既看我蚕，请看尔火。
禽言六首 其四 泥滑滑
作者：顾璘
朝代：明

终风发发，周道如刷。零雨沾之，足不得劄。匪足不劄，覆车及辖。尔行弗时，勿谓泥滑。
秋兴和金大仁甫二首
作者：顾璘
朝代：明

物候催巢燕，秋声报野蝉。树深全隐屋，池小恰回船。白鸟梳晴羽，丹榆缀古钱。故园栖遁乐，留语记兹年。葵老初辞蝶，槐疏不翳蝉。卧凉收簟竹，饮减怯觥船。自蜡登山屐，长赊对菊钱。浮生最难得，丘壑度丰年。
秋兴和金大仁甫二首·其一
作者：顾璘
朝代：明

物候催巢燕，秋声报野蝉。树深全隐屋，池小恰回船。白鸟梳晴羽，丹榆缀古钱。故园栖遁乐，留语记兹年。
秋兴和金大仁甫二首·其二
作者：顾璘
朝代：明

葵老初辞蝶，槐疏不翳蝉。卧凉收簟竹，饮减怯觥船。自蜡登山屐，长赊对菊钱。浮生最难得，丘壑度丰年。
秋居杂诗六首
作者：顾璘
朝代：明

披襟临莽苍，览物玩芳华。庭宇清风满，琴尊逸兴赊。梁空归社燕，林煖缀秋花。却叹居年久，西飞白日斜。翠筱萦三径，金飙肃九秋。蛩声依废井，雁序落平洲。竹霭寒浮水，岚光晓近楼。蹇予幽兴远，踪迹转淹留。自谓浮生晚，何嗟未路新。驱车登古道，敛衽向时人。梦觉求衣早，愁深揽镜频。永言周道盛，谁见泣祥麟。冉冉旧林泉，风光满四筵。鸟啼连树响，鱼戏点波圆。方域文明昼，郊圻大有年。聊歌击壤曲，共和庆云篇。病却林塘爽，园扉尽日封。寒声连蟋蟀，秋色罢夫蓉。土木形偏野，云霞思颇浓。茅斋殊不恶，窗户引群峰。落景掩衡门，虚檐蚊乱喧。天空凉露早，月淡小星繁。帘晃兰膏烛，庭薰桂醑尊。悠然歌古调，何厌处山樊。
秋居杂诗六首·其一
作者：顾璘
朝代：明

披襟临莽苍，览物玩芳华。庭宇清风满，琴尊逸兴赊。梁空归社燕，林煖缀秋花。却叹居年久，西飞白日斜。
秋居杂诗六首·其三
作者：顾璘
朝代：明

自谓浮生晚，何嗟未路新。驱车登古道，敛衽向时人。梦觉求衣早，愁深揽镜频。永言周道盛，谁见泣祥麟。
秋居杂诗六首·其二
作者：顾璘
朝代：明

翠筱萦三径，金飙肃九秋。蛩声依废井，雁序落平洲。竹霭寒浮水，岚光晓近楼。蹇予幽兴远，踪迹转淹留。
秋居杂诗六首·其五
作者：顾璘
朝代：明

病却林塘爽，园扉尽日封。寒声连蟋蟀，秋色罢夫蓉。土木形偏野，云霞思颇浓。茅斋殊不恶，窗户引群峰。
秋居杂诗六首·其六
作者：顾璘
朝代：明

落景掩衡门，虚檐蚊乱喧。天空凉露早，月淡小星繁。帘晃兰膏烛，庭薰桂醑尊。悠然歌古调，何厌处山樊。
秋居杂诗六首·其四
作者：顾璘
朝代：明

冉冉旧林泉，风光满四筵。鸟啼连树响，鱼戏点波圆。方域文明昼，郊圻大有年。聊歌击壤曲，共和庆云篇。
秋怀三首
作者：顾璘
朝代：明

久客怀骨肉，况尔临秋风。公馀辟閒馆，举目惊衰桐。附书南飞雁，何时至江东。秋风西北起，浮云终日低。悲哉金天气，万物惨以凄。独客对湘峡，中夜闻猿啼。落叶随去水，回风或停之。风止且复流，赴海终有时。嗟我系此乡，郁郁无还期。
秋怀三首·其一
作者：顾璘
朝代：明

久客怀骨肉，况尔临秋风。公馀辟閒馆，举目惊衰桐。附书南飞雁，何时至江东。
秋怀三首·其三
作者：顾璘
朝代：明

落叶随去水，回风或停之。风止且复流，赴海终有时。嗟我系此乡，郁郁无还期。
秋怀三首·其二
作者：顾璘
朝代：明

秋风西北起，浮云终日低。悲哉金天气，万物惨以凄。独客对湘峡，中夜闻猿啼。
秋思
作者：顾璘
朝代：明

露下风高燕雁斜，秋光平落楚江涯。霞绡堕树飘枫叶，雪浪排溪涨苇花。爱酒虽贫多酿黍，避人无事远移家。经旬积雨怜衰病，断绝门前问字车。
秋日与诸文士息园宴集各赋一首
作者：顾璘
朝代：明

上客东吴彦，芳樽脩竹林。飞觞催染翰，列炬耀华簪。蕉叶暮阴合，薇花秋序深。清言蔼群玉，雅义重兼金。
秋日同总镇二公饮黄鹤楼三首
作者：顾璘
朝代：明

虎帐同分圣主忧，时平聊共赋高秋。江经神禹多平土，山去仙人有故楼。风起鱼龙还自骇，醉来弦管欲生愁。亭前石镜知何在，明月依然照白头。高楼骋望楚天宽，千古閒情一倚阑。黄孟史家称最孝，孙刘王业恨偏安。休怜往事成翻掌，且对秋风一正冠。说与幽人应愧杀，渔歌遥起蓼花滩。楼前野色散秋容，楼下浮烟晚更浓。江汉水深龙窟宅，衡庐天远楚提封。蒹葭白露愁归客，禾黍黄云慰老农。宾从满筵笳鼓急，庾公那得任疏慵。
秋日同总镇二公饮黄鹤楼三首·其一
作者：顾璘
朝代：明

虎帐同分圣主忧，时平聊共赋高秋。江经神禹多平土，山去仙人有故楼。风起鱼龙还自骇，醉来弦管欲生愁。亭前石镜知何在，明月依然照白头。
秋日同总镇二公饮黄鹤楼三首·其三
作者：顾璘
朝代：明

楼前野色散秋容，楼下浮烟晚更浓。江汉水深龙窟宅，衡庐天远楚提封。蒹葭白露愁归客，禾黍黄云慰老农。宾从满筵笳鼓急，庾公那得任疏慵。
秋日同总镇二公饮黄鹤楼三首·其二
作者：顾璘
朝代：明

高楼骋望楚天宽，千古閒情一倚阑。黄孟史家称最孝，孙刘王业恨偏安。休怜往事成翻掌，且对秋风一正冠。说与幽人应愧杀，渔歌遥起蓼花滩。
秋日寻城东诸山颇历深险得诗八首
作者：顾璘
朝代：明

秋日端居愁不眠，出门骑马踏苍烟。衣沾湿翠经厓崿，耳洒寒声接涧泉。梦到桃源询往代，疑逢石髓见灵仙。金陵岂独称佳丽，咫尺名山是洞天。马首遥随碧涧东，人家多住白云中。龙泉沸处还生虹，虎洞腥来自起风。向子正当婚嫁毕，阮生休叹路途穷。曾闻天汉支机石，肯信高岩不可通。紫山东转接江门，万壑千峰拥孝园。远结云霞连海岛，回瞻日月蔽昆崙。牵萝步入岩间寺，选树来倾石上尊。猿啸正堪淹白昼，鸦栖浑已报黄昏。鼎邑元当万方会，桥山今集百灵朝。宫城抱日云常绕，陵树擎霜叶后凋。衰晚空林从坐卧，太平深谷有歌谣。此中合共渔樵老，丛桂淮南莫更招。盘空石路草纤纤，白鹤仙人尚有岩。松偃即披云作盖，瀑飞还挂水为帘。采芝绮夏何须出，食蕨夷齐亦太廉。种黍满田长酿酒，栖迟何叹岁年淹。六代干戈龙战残，青山依旧绕江干。石麟不省玄堂改，漆阁徒伤翠柏寒。庾信归来空有赋，陶弘老去竟何官。飞鸿欲避林间犬，万里冥冥振羽翰。官路桥东锦石峰，平原开出玉芙蓉。高标云雾天中积，远势波涛水上重。喜近鱼梁堪把钓，拟修丹室预栽松。紫苔苍藓饶秋色，埋骨它年赖尔封。竹杖逶迤蹑紫霞，羊肠山径莽横斜。林深更隐彭城馆，寺古犹传谢尚家。阴洞闭云飞石燕，寒藤悬树堕风花。周颙去后移文在，此地何人领物华。
秋日寻城东诸山颇历深险得诗八首·其一
作者：顾璘
朝代：明

秋日端居愁不眠，出门骑马踏苍烟。衣沾湿翠经厓崿，耳洒寒声接涧泉。梦到桃源询往代，疑逢石髓见灵仙。金陵岂独称佳丽，咫尺名山是洞天。
秋日寻城东诸山颇历深险得诗八首·其七
作者：顾璘
朝代：明

官路桥东锦石峰，平原开出玉芙蓉。高标云雾天中积，远势波涛水上重。喜近鱼梁堪把钓，拟修丹室预栽松。紫苔苍藓饶秋色，埋骨它年赖尔封。
秋日寻城东诸山颇历深险得诗八首·其三
作者：顾璘
朝代：明

紫山东转接江门，万壑千峰拥孝园。远结云霞连海岛，回瞻日月蔽昆崙。牵萝步入岩间寺，选树来倾石上尊。猿啸正堪淹白昼，鸦栖浑已报黄昏。
秋日寻城东诸山颇历深险得诗八首·其二
作者：顾璘
朝代：明

马首遥随碧涧东，人家多住白云中。龙泉沸处还生虹，虎洞腥来自起风。向子正当婚嫁毕，阮生休叹路途穷。曾闻天汉支机石，肯信高岩不可通。
秋日寻城东诸山颇历深险得诗八首·其五
作者：顾璘
朝代：明

盘空石路草纤纤，白鹤仙人尚有岩。松偃即披云作盖，瀑飞还挂水为帘。采芝绮夏何须出，食蕨夷齐亦太廉。种黍满田长酿酒，栖迟何叹岁年淹。
秋日寻城东诸山颇历深险得诗八首·其八
作者：顾璘
朝代：明

竹杖逶迤蹑紫霞，羊肠山径莽横斜。林深更隐彭城馆，寺古犹传谢尚家。阴洞闭云飞石燕，寒藤悬树堕风花。周颙去后移文在，此地何人领物华。
秋日寻城东诸山颇历深险得诗八首·其六
作者：顾璘
朝代：明

六代干戈龙战残，青山依旧绕江干。石麟不省玄堂改，漆阁徒伤翠柏寒。庾信归来空有赋，陶弘老去竟何官。飞鸿欲避林间犬，万里冥冥振羽翰。
秋日寻城东诸山颇历深险得诗八首·其四
作者：顾璘
朝代：明

鼎邑元当万方会，桥山今集百灵朝。宫城抱日云常绕，陵树擎霜叶后凋。衰晚空林从坐卧，太平深谷有歌谣。此中合共渔樵老，丛桂淮南莫更招。
秋日郊游同刘希尹祭陈中丞墓
作者：顾璘
朝代：明

翠壁含纤雨，丹榆醉晚秋。幽寻今雅社，胜槩旧皇州。时序登临兴，江山浩荡愁。侯巴情不极，肠断子云丘。
秋浦歌赠观察汪德声
作者：顾璘
朝代：明

高堂谁张秋浦图，秋浦佳丽天下无。长江西来一回薄，齐山秀结真蓬壶。千峰夹水递隐见，峰削莲花水明练。巨灵鬼斧力雕搜，羽仙翠盖长游衍。山山时见白猿行，树树倒挂朱花明。疑从瀑布观庐阜，似拂霞标过赤城。敬亭铜陵相对起，玄晖太白多称美。地灵必有杰人生，于今特出汪夫子。汪夫子，非等閒，眉宇朗朗行玉山。豸冠中外二十载，绣衣铁斧诛谗奸。天子书名御榻上，转眼黄枢拜卿相。勋业争期郭令公，田园晚忆陶元亮。我今归去弄烟霞，秋浦相望一水赊。何日共君苍玉峡，提携日月炼精华。
秋海棠
作者：顾璘
朝代：明

阴叶翠瑶湿，薄英红粉香。绝怜秋苑下，复尔见春光。
秋至亭上
作者：顾璘
朝代：明

关心唯碧树，豁目更苍岑。雨喜蜻蜓出，秋惊蟋蟀吟。狂歌穿竹响，瘦影照池深。岂好逃城市，喧嚣自不禁。
秋葵小画
作者：顾璘
朝代：明

惨淡生绡色，秋花擢露森。黄匀涂粉额，赤抱向阳心。节序谁云暮，风霜尔独禁。草堂披拂处，默坐寄情深。
秋霁会王履吉朱振之诸君
作者：顾璘
朝代：明

良友四方至，秋月此宵明。斗酒集虚馆，踟蹰无限情。
种柳
作者：顾璘
朝代：明

桓公居汉南，睹树感摇落。而我濒衰年，甫植数枝弱。来者方无穷，何必在身乐。
秦女卷衣
作者：顾璘
朝代：明

拂拭君王衣，宛转五龙文。光华动宝席，恐是瑶台云。贵人金屏侧，天语杳莫闻。愿持小星义，誓以奉朝曛。
秦翁
作者：顾璘
朝代：明

江南贼来万室惊，太守仓卒呼乡兵。翁持黄金募壮士，长殳短剑如坚城。猛势凭陵贼远徙，众欲论功报天子。老翁掉头不相顾，独弄鱼竿下烟水。君不见古时鲁仲连，一书飞矢聊城全。功成却赏蹈东海，慷慨长为人所怜。翁今持此廉退节，何惭青史共称贤。
积雨
作者：顾璘
朝代：明

积雨蓬门客过稀，野人吹火炙寒衣。禾畴乳鸭鸣相乱，柳径愁鸦坐不飞。抱膝漫吟梁父曲，劳心真厌汉阴机。清泉白石从吾好，驷马高车悟昨非。
积雪
作者：顾璘
朝代：明

楚水浮烟敛，湘山积雪晴。瑶华垂古木，素月满寒城。吏散公庭静，溪喧客棹轻。仆夫早严驾，吾欲访袁生。南雪旧希见，苦寒今乍逢。空林愁虎豹，积水喜鱼龙。瘴疠全宽客，祯祥复慰农。千山如削玉，长望倚庭松。
积雪·其一
作者：顾璘
朝代：明

楚水浮烟敛，湘山积雪晴。瑶华垂古木，素月满寒城。吏散公庭静，溪喧客棹轻。仆夫早严驾，吾欲访袁生。
积雪·其二
作者：顾璘
朝代：明

南雪旧希见，苦寒今乍逢。空林愁虎豹，积水喜鱼龙。瘴疠全宽客，祯祥复慰农。千山如削玉，长望倚庭松。
积雪楼上把酒四首
作者：顾璘
朝代：明

高楼映雪雪生光，云外神仙白玉堂。枉杀相如新赋就，定从何处谒梁王。雪满空林万木寒，玉峰巉■倚楼看。银瓶酒绿狐裘热，六六文窗夜不关。楼上题诗满砚冰，城头残雪晃疏灯。瑶台月白青云冷，下有寒潭漾列星。啾啾寒雀拂檐来，榾柮炉深欲作灰。雪上红缨高大过，王孙西去猎黄台。
积雪楼上把酒四首·其一
作者：顾璘
朝代：明

高楼映雪雪生光，云外神仙白玉堂。枉杀相如新赋就，定从何处谒梁王。
积雪楼上把酒四首·其三
作者：顾璘
朝代：明

楼上题诗满砚冰，城头残雪晃疏灯。瑶台月白青云冷，下有寒潭漾列星。
积雪楼上把酒四首·其二
作者：顾璘
朝代：明

雪满空林万木寒，玉峰巉■倚楼看。银瓶酒绿狐裘热，六六文窗夜不关。
积雪楼上把酒四首·其四
作者：顾璘
朝代：明

啾啾寒雀拂檐来，榾柮炉深欲作灰。雪上红缨高大过，王孙西去猎黄台。
移松
作者：顾璘
朝代：明

小松擢新茎，春雨欣初移。从今逮何日，始见虬龙姿。峨峨栋梁具，念此乃知奇。
移疾
作者：顾璘
朝代：明

独卧藜床懒报衙，古槐啼鸟似山家。愁中不记秋深浅，起看东园桂子花。山头雨晴泉入池，黑牵牛花开满篱。闭门三日簿书歇，恰值远人来问奇。药裹蛛丝手自开，湘帘摇浪动高斋。吴僧独在山中住，也著袈裟问疾来。秋至一月暑仍酷，西风忽振庭梧飞。白雨连山云匝地，满城儿女觅秋衣。
移疾·其一
作者：顾璘
朝代：明

独卧藜床懒报衙，古槐啼鸟似山家。愁中不记秋深浅，起看东园桂子花。
移疾·其三
作者：顾璘
朝代：明

药裹蛛丝手自开，湘帘摇浪动高斋。吴僧独在山中住，也著袈裟问疾来。
移疾·其二
作者：顾璘
朝代：明

山头雨晴泉入池，黑牵牛花开满篱。闭门三日簿书歇，恰值远人来问奇。
移疾·其四
作者：顾璘
朝代：明

秋至一月暑仍酷，西风忽振庭梧飞。白雨连山云匝地，满城儿女觅秋衣。
空山
作者：顾璘
朝代：明

空山行尽不逢人，三户曾传旧楚贫。幽冀如山收贡税，丹砂仍备尚方珍。
章江留别李宪副献吉屠少参文魁
作者：顾璘
朝代：明

恻恻伤远别，眷此清江流。悲风激长薄，浮云隐重洲。去家邈千里，惘然增百忧。弭棹适洪都，果谐心所求。良友始邂逅，道言互赓酬。感叹风波事，委曲舟车谋。倾觞远饯送，毕景情未休。嘉晤殊慰悦，旅泊何淹留。
竹泉诗为邵正甫作
作者：顾璘
朝代：明

南山青青脩竹园，下有泉水流其根。云中有源深且远，涧底无泥清不浑。月明似见鸾凤浴，风过忽听笙竽喧。道人睡起自洗耳，散发石上开清尊。
筑室
作者：顾璘
朝代：明

蚤怀嘉遁志，筑室山之偏。室中何所有，古书且千篇。飞云流空净，皎月当户悬。独览高士传，遥心两悠然。
答乔衡州汝修
作者：顾璘
朝代：明

传道衡山郡，棠花满路春。寂寥循吏传，将老见斯人。玄发丹青地，孤标玉雪身。平生倾倒意，绝域为谁亲。鲍叔元知我，陶潜久悟非。身经畏途老，梦想故园归。失路沾青眼，馀生乞采衣。相过知不远，长望岳云飞。
答乔衡州汝修·其一
作者：顾璘
朝代：明

传道衡山郡，棠花满路春。寂寥循吏传，将老见斯人。玄发丹青地，孤标玉雪身。平生倾倒意，绝域为谁亲。
答乔衡州汝修·其二
作者：顾璘
朝代：明

鲍叔元知我，陶潜久悟非。身经畏途老，梦想故园归。失路沾青眼，馀生乞采衣。相过知不远，长望岳云飞。
答何舍人仲默
作者：顾璘
朝代：明

严城寒夜共闻笳，马首西来客路赊。落景离心临碧草，故山幽兴绕黄花。高歌旧忆燕京市，多难今逢洛水涯。到处交亲争下榻，鲁人元自敬东家。
答周观察独泊焦山
作者：顾璘
朝代：明

江心高嶂拥青鬟，羡尔维舟紫翠间。明月满山春淡淡，长风吹浪夜潺潺。寒鼍下抱孤根宿，独鹤遥横别岛还。怅望烟萝虚胜践，沧波愁为洗尘颜。
答孟望之
作者：顾璘
朝代：明

长忆孟夫子，题诗过郡山。舟樯春不到，庭馆昼长閒。瘴海身飘泊，云溪梦往还。何时薜萝月，双照逐臣颜。葡萄阴夏院，急雨响深更。醉里忘乡国，天涯恋友朋。高斋回夜爽，虚阁殷滩声。无限幽居意，怀君百感生。
答孟望之·其一
作者：顾璘
朝代：明

长忆孟夫子，题诗过郡山。舟樯春不到，庭馆昼长閒。瘴海身飘泊，云溪梦往还。何时薜萝月，双照逐臣颜。
答孟望之·其二
作者：顾璘
朝代：明

葡萄阴夏院，急雨响深更。醉里忘乡国，天涯恋友朋。高斋回夜爽，虚阁殷滩声。无限幽居意，怀君百感生。
答孟望之侍御时谪桂林郡博
作者：顾璘
朝代：明

燕台对酒感离群，麓口移舟更失君。万里飘零同落叶，孤城惆怅各停云。书回桂水交情切，人对星岩藻思芬。遥想高斋长隐几，应怜案牍日纷纭。
答张愈光留别
作者：顾璘
朝代：明

淮南阻绝兵戈际，冀北逢迎瘴疠馀。万里知心仍此别，他时携手定何如。荒台脩竹经梁苑，匹马孤烟度楚墟。彩服到家安稳甚，早挥潘笔赋閒居。
答徐昌谷
作者：顾璘
朝代：明

十年书札阻交亲，忽枉篇章转愧人。何日行台堪倒屣，殊方离恨久伤神。杨雄总畏才难敌，王翰还要晚共邻。肺病一春抛酒盏，问奇虚负故园宾。
答徐昌谷博士
作者：顾璘
朝代：明

前年共饮燕京酒，高楼雪花三尺厚。酣歌彻夜惊四邻，世事浮沉果何有。一为法吏少书来，心结愁云惨不开。昨传学省移新籍，坐啸空斋日几回。
答徐昌谷博士
作者：顾璘
朝代：明

旧爱张廷尉，今知郑广文。高情疏法网，丽藻播词芬。台省尔何恋，交情殊有闻。南楼望明月，一倍惜离群。
答徐昌谷广文
作者：顾璘
朝代：明

杨子翛然居学省，闭门安坐日谈玄。共嗟朝市留真隐，转见风流胜昔贤。深巷马嘶闻过客，古台花发动韶年。逢君却愧尘埃误，苦忆江南种秫田。
答摄泉见寿
作者：顾璘
朝代：明

迹忝绯衣后，心疏白发前。常时来古寺，独坐听鸣泉。露榭临花饮，星床傍鹤眠。有书浑懒读，将欲废丹铅。
答李川甫二首
作者：顾璘
朝代：明

昔予牧大梁，庠序多俊民。峨冠列广座，雅论何彬彬。思慕信陵义，密尔申交亲。输心誓白日，永怀越千春。惊风西北起，奄忽暗流尘。巾车一何迫，泣别长河滨。生死忽乖隔，泪下沾衣绅。南迁度湘渚，湘渚阻且深。蛟鱼凌波起，骇浪如高岑。岩峦仄无地，草木多毒淫。三岁栖绝域，长恐遂幽沈。鸣雁自北来，衔书置庭阴。开椷览流藻，乃是潇湘吟。薄俗昧交义，贵贱异中襟。与子绝会面，庶以明远心。
答李川甫二首·其一
作者：顾璘
朝代：明

昔予牧大梁，庠序多俊民。峨冠列广座，雅论何彬彬。思慕信陵义，密尔申交亲。输心誓白日，永怀越千春。惊风西北起，奄忽暗流尘。巾车一何迫，泣别长河滨。生死忽乖隔，泪下沾衣绅。
答李川甫二首·其二
作者：顾璘
朝代：明

南迁度湘渚，湘渚阻且深。蛟鱼凌波起，骇浪如高岑。岩峦仄无地，草木多毒淫。三岁栖绝域，长恐遂幽沈。鸣雁自北来，衔书置庭阴。开椷览流藻，乃是潇湘吟。薄俗昧交义，贵贱异中襟。与子绝会面，庶以明远心。
答汪中丞见怀
作者：顾璘
朝代：明

雅望同归天下贤，知心初附白头年。拟将东海论交谊，几向西湖费酒钱。石涧行临三竺水，茅亭吟对万松天。相望千里能相忆，满纸高情护碧烟。
答蔡九逵新春旅怀见投一首
作者：顾璘
朝代：明

把耒空山学治生，雪寒人静始归城。倏惊江槛新梅色，犹记春梁乳燕声。过眼岁华添老鬓，闭门交态任浮情。中郎好古翻多事，爨下仍听朽木鸣。
答许彦明见梦二首
作者：顾璘
朝代：明

浪迹唯方外，劳生总梦中。远公开净社，玄度有高风。尘世閒难得，禅机病易通。所希情性合，何必往来同。禅宫元寂静，况复雨连阴。座有僧同饭，门无客见临。妙香团狭室，远磬落高林。谁信城中梦，超然契此心。
答许彦明见梦二首·其一
作者：顾璘
朝代：明

浪迹唯方外，劳生总梦中。远公开净社，玄度有高风。尘世閒难得，禅机病易通。所希情性合，何必往来同。
答许彦明见梦二首·其二
作者：顾璘
朝代：明

禅宫元寂静，况复雨连阴。座有僧同饭，门无客见临。妙香团狭室，远磬落高林。谁信城中梦，超然契此心。
答谈舜耕卧病池馆见怀之作
作者：顾璘
朝代：明

朋游苦星散，君今复多虞。抱痾忽经年，寄我空中书。青鸟翔云间，翩翩来旧都。岂不限江海，辛苦为谁踰。书言久契阔，欲往阻舟舆。芳尊湛桂醑，美人安可俱。明月遥相望，眷此两踟蹰。君昔战艺苑，有才敌相如。王门弃白壁，空谷生秋芜。唯馀东园石，不废高人娱。幽怀日已远，世网日已疏。天运谅有复，委心随卷舒。
答谢生
作者：顾璘
朝代：明

楚南有奇士，毓秀自荆衡。气涵百川润，才苞群汇英。操觚涉词苑，仰蹈作者程。璘㻞蕴玉藻，㔩沓腾金声。落羽讵云失，登龙咸尔荣。遇我齐鲁郊，泻心类平生。继枉琼瑶作，侈价溢连城。大雅丧久矣，顾兹心震惊。矧闻伟丽士，矜气靡和平。具美鲜疵德，群彦嘉令名。吾衰伏岩壑，愿尔充国桢。
答郑礼部继之
作者：顾璘
朝代：明

寥落混风尘，怜君意独亲。同吟山郡雪，稍醉帝城春。海月通幽思，宫莺咤远臣。期寻石梁去，还待谪仙人。
简亭为殷奉常赋
作者：顾璘
朝代：明

山人苦多事，却走林中居。孤亭结疏竹，一榻了无馀。手抚陶公琴，口诵庄生书。赤足不裹袜，直钩时钓鱼。客来自倾壶，醉卧方蘧蘧。毋劳问名氏，葛天之民与。
粤南曲
作者：顾璘
朝代：明

白豕兮黄羊。竹挺挺兮茎方。顾异物兮心潜伤。我何为兮客殊方。北风吹衣兮思故乡。
紫霄太子岩
作者：顾璘
朝代：明

王子炼神鼎，乃逃高岩居。金银结真气，天人传玉书。磨针悟志苦，插梅知化殊。千乘虽云贵，九霄乐有馀。长令电露子，怅望龙鸾车。
红拂图
作者：顾璘
朝代：明

红拂萧稍紫麟尾，夜半蒙羞见君子。佳人绝代失相知，越国粗豪一何鄙。天造草昧兮臣择君，幽愤结遏兮女求士。卷衣杖策趋军门，末路英雄傥如此。兰心夭娇含风云，莫歌行露嘲文君。
红梅素帐
作者：顾璘
朝代：明

皎皎吴绫雪瑩，累累梅蕊红殷。五夜瑶台素月，千群玉女朱颜。
红梅素帐
作者：顾璘
朝代：明
体裁：六言诗

皎皎吴绫雪莹，累累梅蕊红殷。五夜瑶台素月，千群玉女朱颜。
约游天台不果缅怀周观察已遂高跻用寄
作者：顾璘
朝代：明

不到天台古石梁，羽衣金节闭云房。尘埃实少神仙分，药草虚传服食方。海曰弄光开曙早，城霞悬采建标长。闻君直到华峰顶，倚醉题诗献玉皇。
经贼处复闻警
作者：顾璘
朝代：明

举目堪流涕，萧条战伐尘。野花摇白屋，江燕啄青蘋。将帅恩私厚，朝廷法令新。连城忧盗贼，嗟尔异方人。
经钟山
作者：顾璘
朝代：明

鹿饮红泉细，猿啼翠壁重。仙云凝舜冢，王气拂秦松。地接金椎道，山藏玉检封。鼎湖长在望，何处仰宸容。
绣毬花
作者：顾璘
朝代：明

不惜荆山玉，装成素锦毬。春风解怜汝，抛掷与谁收。
罗简翁去秋梦余赋诗见寄经春始达次韵奉复
作者：顾璘
朝代：明

题封入手移春月，离别经心属暮年。交谊拟同泉石老，宦情惭被简书牵。山中耆旧诗谁健，江上形容梦独悬。细捲瑶笺藏箧笥，子孙他日会相传。
羊侯祠
作者：顾璘
朝代：明

叔子不鸩人，敌国亦信之。赤心动金石，黔首岂相疑。千秋堕泪者，何必见墓碑。
美人幛子二首
作者：顾璘
朝代：明

晚多幽思不成妆，徙倚閒台玉漏长。明月渐低天杳杳，梅花枝上有新霜。雾縠微凉玉露清，银河西畔水盈盈。桂香蟾影秋无限，一曲霓裳万古情。
美人幛子二首·其一
作者：顾璘
朝代：明

晚多幽思不成妆，徙倚閒台玉漏长。明月渐低天杳杳，梅花枝上有新霜。
美人幛子二首·其二
作者：顾璘
朝代：明

雾縠微凉玉露清，银河西畔水盈盈。桂香蟾影秋无限，一曲霓裳万古情。
羽林郎
作者：顾璘
朝代：明

胡姬酒家女，年纪十五强。白日自当垆，肌肤雪色光。两鬟垂过耳，美目汎清扬。窈窕衣纨素，珍珠缀香囊。盈盈曳丝履，红罗双鸳鸯。自持耿介性，不解闺中藏。使君且莫近，况复羽林郎。自有蒲菀席，何用黄金床。自有清樽酒，何必玉壶浆。富贵徒旦夕，礼义古所防。作女苟无体，不如犬与羊。寄谢道上露，慎勿沾我裳。
翠华岭
作者：顾璘
朝代：明

叠岭各殊状，翠华云霭霏。深溪鱼下见，半壁鸟平飞。磴路客行少，野人生事微。林峦虽满眼，佳处亦逢稀。
耒江夜行
作者：顾璘
朝代：明

耒江春浩荡，兰棹夜夷犹。风止灯花喜，天空角响愁。滩流嗽欹石，岸犬吠行舟。累月劳车骑，篷窗得暂休。
能仁寺
作者：顾璘
朝代：明

竹树烟生暮景沉，西岩高阁迥难寻。幽溪锦石垂花丽，古殿寒云接海阴。荒径散分灯火乱，春山数劝酒杯深。经过胜地浑难并，不负幽人十载心。
脩竹吟和邬户曹佩之十二首
作者：顾璘
朝代：明

二月金陵桃李花，春风吹醉五侯家。脩脩画省筼筜谷，玉气蒸云化碧霞。蓬水浮筠路何许，月明共接飞仙语。云边青凤去无声，绕遍幽庭独愁伫。落花风雨逗馀寒，春恨诗成醉懒看。晓起前庭新竹长，墨华书满翠琅玕。出墙初见雨梢齐，拂石还怜露叶低。清影静摇明月苑，碧沙寒漾浣花溪。摊书独据乌皮几，洗砚时临墨池水。日斜何处散幽情，散发行吟脩竹里。纤纤细竹映虚廊，紫笋穿苔自布行。时有高人来啸咏，他山十丈漫为长。空堂三伏转清秋，满院重阴泻碧流。竿溜素霜寒挺挺，叶含轻吹晚飕飕。荒云漠漠荆江浒，霜霰萧条残野䇢。堪羡仙台尺五天，枝枝碧玉承春雨。籊籊淇园青竹竿，移栽华省映朱栏。吟空鸾凤清风远，堕地龙蛇白昼寒。灵女双双下紫霄，踏歌江渚采兰苕。凭将嶰谷伶伦管，送入钧天协凤韶。竹君不及花奴色，可惜相知眼中少。阮籍元非曲糵徒，王猷独擅人伦表。小径中林宛转通，薇花秋晚堕疏红。三三五五含香侣，耐可婆娑退自公。
脩竹吟和邬户曹佩之十二首·其一
作者：顾璘
朝代：明

二月金陵桃李花，春风吹醉五侯家。脩脩画省筼筜谷，玉气蒸云化碧霞。
脩竹吟和邬户曹佩之十二首·其七
作者：顾璘
朝代：明

空堂三伏转清秋，满院重阴泻碧流。竿溜素霜寒挺挺，叶含轻吹晚飕飕。
脩竹吟和邬户曹佩之十二首·其三
作者：顾璘
朝代：明

落花风雨逗馀寒，春恨诗成醉懒看。晓起前庭新竹长，墨华书满翠琅玕。
脩竹吟和邬户曹佩之十二首·其九
作者：顾璘
朝代：明

籊籊淇园青竹竿，移栽华省映朱栏。吟空鸾凤清风远，堕地龙蛇白昼寒。
脩竹吟和邬户曹佩之十二首·其二
作者：顾璘
朝代：明

蓬水浮筠路何许，月明共接飞仙语。云边青凤去无声，绕遍幽庭独愁伫。
脩竹吟和邬户曹佩之十二首·其五
作者：顾璘
朝代：明

摊书独据乌皮几，洗砚时临墨池水。日斜何处散幽情，散发行吟脩竹里。
脩竹吟和邬户曹佩之十二首·其八
作者：顾璘
朝代：明

荒云漠漠荆江浒，霜霰萧条残野䇢。堪羡仙台尺五天，枝枝碧玉承春雨。
脩竹吟和邬户曹佩之十二首·其六
作者：顾璘
朝代：明

纤纤细竹映虚廊，紫笋穿苔自布行。时有高人来啸咏，他山十丈漫为长。
脩竹吟和邬户曹佩之十二首·其十
作者：顾璘
朝代：明

灵女双双下紫霄，踏歌江渚采兰苕。凭将嶰谷伶伦管，送入钧天协凤韶。
脩竹吟和邬户曹佩之十二首·其十一
作者：顾璘
朝代：明

竹君不及花奴色，可惜相知眼中少。阮籍元非曲糵徒，王猷独擅人伦表。
脩竹吟和邬户曹佩之十二首·其十二
作者：顾璘
朝代：明

小径中林宛转通，薇花秋晚堕疏红。三三五五含香侣，耐可婆娑退自公。
脩竹吟和邬户曹佩之十二首·其四
作者：顾璘
朝代：明

出墙初见雨梢齐，拂石还怜露叶低。清影静摇明月苑，碧沙寒漾浣花溪。
自叹
作者：顾璘
朝代：明

自叹百年客，离尘复入尘。关山南徼路，风雨独行身。向物情俱淡，还家梦已频。须知千白璧，难买一阳春。
自嘉鱼挂帆归武昌三月晦日也
作者：顾璘
朝代：明

蒲帆满驾顺流风，黄鹤楼台在眼中。柳色已经春候尽，城闉何啻故乡同。尘埃白发空奔走，岩谷苍生自困穷。万事关心无料理，漫芜瓜地国门东。
自大荆驿往平江
作者：顾璘
朝代：明

霜重林木疏，日出山雾豁。襜帷发荒馆，鸣鸡乱相聒。岂不惮险艰，我职在咨度。穷岩蔽白日，幽隐难自达。吏鲜拔薤能，单羸困豪夺。赤子堕眢井，陫痛焉可遏。拔剑淬清水，为尔试一割。
自武冈行边往靖州
作者：顾璘
朝代：明

清昼行边列校随，貔貅十队拥军麾。青山得云美如画，骏马当路平堪驰。泉明宝剑悬金甲，风引崇牙飏绣旗。老手十年椎钝极，更来横槊一裁诗。
自沅溪拥小队汎舟向辰
作者：顾璘
朝代：明

双橹夹船鹅鹳鸣，五溪春日照行营。朱旗耀水翻风影，画鼓凭厓殷谷声。蛮洞卉裳趋使节，辕门花帽拥儒生。当年铜柱劳筋力，此日轻裘凛甲兵。
自荆溪问道往锡山
作者：顾璘
朝代：明

荆溪一水逶迤去，震泽群峰历乱来。纵使路迷都莫问，秋光随地可衔杯。
自香山往卧佛寺马上作
作者：顾璘
朝代：明

马首青山处处新，林间幽径迥无尘。楼台映水皆成画，竹树含烟不让春。潦倒欲谋千日醉，升平那送百年身。五侯歌舞欢娱地，野老凭高独怆神。
自龙江发舟至京口江水如镜呈陈大鲁南
作者：顾璘
朝代：明

海门东下大江平，画舸夷犹尽日程。绿树倏过瓜步堰，青山背指石头城。离筵醉酒思高枕，独客辞家慰远行。况有故人同晚泊，西津相引看潮生。
至日往荆州一带视水利
作者：顾璘
朝代：明

葭管阳生日，天门诏下年。未能辞簿领，何敢厌山川。禹凿功非旧，民饥食最先。荆州喉舌地，抚字赖多贤。
至日雨坐
作者：顾璘
朝代：明

冬至野城逢冱阴，万山云隔雨声深。吹葭谷底寒灰湿，校线宫中昼景沈。阳道愿随君子长，岁华愁向老人侵。閒情恐被苍生误，万里烟波滞客心。
至武冈望云山可爱因忆金陵东郊武冈山甚动乡思
作者：顾璘
朝代：明

楚国春花伤客情，台居频梦秣陵城。名山忽向殊方得，客路如从故里行。碧水护田生野兴，黄鹂穿竹送歌声。归时若上崇冈望，正想南云万里横。
至灌阳平赋作
作者：顾璘
朝代：明

我闻黄虞民，罔识官师名。老翁被素发，壤歌如孩婴。季世广法令，民心始忡？。马牛急租税，鸡犬纷斗争。兹邑苦穷僻，曾巘纾荒城。谓云华胥国，颇遂桃源耕。咨诹逮幽隐，转痛闾阎情。山深吏治猛，里胥日纵横。执热不以濯，煎膏难及明。府帖增新役，赋籍何由平。水枯网罟乱，孰使鱼不惊。投笔坐长叹，泪下沾緌缨。
至灌阳平赋作
作者：顾璘
朝代：明
体裁：古风

我闻黄虞民，罔识官师名。老翁被素发，壤歌如孩婴。季世广法令，民心始忡�。马牛急租税，鸡犬纷斗争。兹邑苦穷僻，曾巘纾荒城。谓云华胥国，颇遂桃源耕。咨诹逮幽隐，转痛闾阎情。山深吏治猛，里胥日纵横。执热不以濯，煎膏难及明。府帖增新役，赋籍何由平。水枯网罟乱，孰使鱼不惊。投笔坐长叹，泪下沾緌缨。
至郴访司马李贻教同年夜话二首
作者：顾璘
朝代：明

仄叠郴阳坂，怀君夙驾过。风神清不减，著作老仍多。饮量开江海，幽栖脱网罗。素丝劳枉赠，疲薾奈吾何。屈指分携久，披心旧好谐。悬灯如梦里，接席自天来。世变秋云改，民穷泽雁哀。莫嗔无酒兴，深语阻衔杯。
至郴访司马李贻教同年夜话二首·其一
作者：顾璘
朝代：明

仄叠郴阳坂，怀君夙驾过。风神清不减，著作老仍多。饮量开江海，幽栖脱网罗。素丝劳枉赠，疲薾奈吾何。
至郴访司马李贻教同年夜话二首·其二
作者：顾璘
朝代：明

屈指分携久，披心旧好谐。悬灯如梦里，接席自天来。世变秋云改，民穷泽雁哀。莫嗔无酒兴，深语阻衔杯。
舂陵怀古二首
作者：顾璘
朝代：明

道丧馀千载，天南得异人。玄图开太极，绝学指迷津。庭草长交翠，池莲不断春。愿因风月地，潇洒挹公神。舂陵贼退作，洒血示中襟。狼狈干戈际，勤惓禹稷心。溪清甘寄宅，运去阻为霖。工部惟良语，仁贤痛至今。
舂陵怀古二首·其一
作者：顾璘
朝代：明

道丧馀千载，天南得异人。玄图开太极，绝学指迷津。庭草长交翠，池莲不断春。愿因风月地，潇洒挹公神。
舂陵怀古二首·其二
作者：顾璘
朝代：明

舂陵贼退作，洒血示中襟。狼狈干戈际，勤惓禹稷心。溪清甘寄宅，运去阻为霖。工部惟良语，仁贤痛至今。
舟入天津
作者：顾璘
朝代：明

天际乱山横暮霭，水边乔木起秋风。扁舟欲过聊停棹，明日京尘便不同。
舟午
作者：顾璘
朝代：明

窗中日气暖，杜若花微芬。舟轻后浪迈，野晴前嶂分。炊烟隔浦见，莺声临岸闻。兰桡兢利涉，界破波心云。
舟夜
作者：顾璘
朝代：明

道人爱夜寂，习静虚舟中。开帘恐辜月，系缆讵忧风。眼鸥恋暖渚，归雁喧晴空。乡心不及水，坐驰徒向东。
舟晓
作者：顾璘
朝代：明

溪流涨新绿，稍浣尘中衣。岸草媚春色，林霞开曙晖。樯燕惊忽去，水烟晴渐微。倚篷悟节改，轻风飞絮稀。
舟晚
作者：顾璘
朝代：明

扬帆背落日，云昏半溪阴。归鸦已喧噪，游凫尚浮沈。奔程促橹节，警戍悲笳音。龙标夕烟暗，悠悠伤客心。
舟次呈林郡牧杨司理二首
作者：顾璘
朝代：明

昔结萧朱绶，今登李郭舟。秋随人共爽，晚觉意俱投。古树分堤绿，回川抱市流。疏帘同慰藉，无酒亦销忧。十日仙舟并，三秋逸兴多。天空披积雾，河润饱馀波。星斗连樯宿，风烟舞剑歌。百年饶意绪，倾倒柰君何。
舟次呈林郡牧杨司理二首·其一
作者：顾璘
朝代：明

昔结萧朱绶，今登李郭舟。秋随人共爽，晚觉意俱投。古树分堤绿，回川抱市流。疏帘同慰藉，无酒亦销忧。
舟次呈林郡牧杨司理二首·其二
作者：顾璘
朝代：明

十日仙舟并，三秋逸兴多。天空披积雾，河润饱馀波。星斗连樯宿，风烟舞剑歌。百年饶意绪，倾倒柰君何。
舟次对月二首
作者：顾璘
朝代：明

穆穆春宵月，沄沄春水流。直窥千尺下，寒影动琼楼。烟草迷晴渚，风花入夜舟。关山吹玉笛，遗韵渺生愁。孤舟明月好，春思结川云。岸煖桃花近，洲香杜若芬。良辰空作客，薄宦未离群。不分清辉隔，钩帘过夜分。
舟次对月二首·其一
作者：顾璘
朝代：明

穆穆春宵月，沄沄春水流。直窥千尺下，寒影动琼楼。烟草迷晴渚，风花入夜舟。关山吹玉笛，遗韵渺生愁。
舟次对月二首·其二
作者：顾璘
朝代：明

孤舟明月好，春思结川云。岸煖桃花近，洲香杜若芬。良辰空作客，薄宦未离群。不分清辉隔，钩帘过夜分。
舟胶
作者：顾璘
朝代：明

川涸唯泥滓，舟胶不可过。安山一步地，千里渺银河。雨泽经春断，风霾彻夜多。欲寻沧水使，长楫请馀波。
花犯·冒雾往郴
作者：顾璘
朝代：明
体裁：词

晓鸡鸣，登车就道，残星尚明灭。水雾山云，偷晓弄阴晴，四望凝结。太阳高起青天上，有光难下彻。更莫论、奇峰佳树，一槩浑遮隔。阳回时候想南园，绿草意欣欣，思换春色。愿净扫，昏霾满、地飞蝴蝶。喜行客、身躯粗拙，请毒瘴、蛮烟休见吓。三饭外、清心寡欲，任尔天寒热。
花犯·冒雾往郴
作者：顾璘
朝代：明

晓鸡鸣，登车就道，残星尚明灭。水雾山云，偷晓弄阴晴，四望凝结。太阳高起青天上，有光难下彻。更莫论、奇峰佳树，一槩浑遮隔。阳回时候想南园，绿草意欣欣，思换春色。愿净扫，昏霾满、地飞蝴蝶。喜行客、身躯粗拙，请毒瘴、蛮烟休见嚇。三饭外、清心寡欲，任尔天寒热。
花药寺
作者：顾璘
朝代：明

古佛祗阇苑，前朝帝子居。龟龙缠石碣，虎豹守松庐。尘海波翻覆，人天事有无。想临烦恼障，应悔就金舆。
苏幕遮·晚行
作者：顾璘
朝代：明

日西沈，寒又作。掠面斜风，欺负征袍薄。远近村墟烟漠漠。宿鸟归林，何事閒喧聒。算归期，无定着。腊尽春回，客意偏寥落。向老重教名利缚。雪月风花，白地成担搁。
苕溪同刘西安元瑞话旧并棹至武林港别去
作者：顾璘
朝代：明

念子苕溪上，孤舟远过从。去乡身万里，对酒意千重。岁计看秋稼，离心寄晓钟。柴荆期白首，何日定行踪。良晤殊方重，交情晚岁深。两溪秋并棹，孤烛夜论心。谑浪输肝胆，飘蓬变语音。因悲辞骨肉，转忆向山林。
苕溪同刘西安元瑞话旧并棹至武林港别去·其一
作者：顾璘
朝代：明

念子苕溪上，孤舟远过从。去乡身万里，对酒意千重。岁计看秋稼，离心寄晓钟。柴荆期白首，何日定行踪。
苕溪同刘西安元瑞话旧并棹至武林港别去·其二
作者：顾璘
朝代：明

良晤殊方重，交情晚岁深。两溪秋并棹，孤烛夜论心。谑浪输肝胆，飘蓬变语音。因悲辞骨肉，转忆向山林。
苦热绝句十首
作者：顾璘
朝代：明

斋中五月暑太甚，纵到天南知不如。岂是衡山移岱岳，东蒙分与祝融居。作书海上讯龙公，耐可停舟烈日中。天外洗尘须法水，波心清暑借离宫。家住江南古帝城，江风长夏绕门生。不知头白缘何事，两月官舟触夜行。迎风观上天如水，寒露台前月似霜。好待甘泉新赋就，持归此地献君王。原尘勃勃草全稀，林木炎炎鸟不飞。纵酒须逃十日饮，乘风那挂一絺衣。赤云西拥火为峰，红日东驱烛作龙。闻道峨眉多积雪，若为飞去荫长松。周武殷汤在眼中，今王圣德古人同。禾枯即洒桑林雨，道暍仍嘘柳下风。西照人家昼掩门，船窗浑是暑风屯。清川沸作汤池热，凉樾蒸为火树繁。云中夜滴金茎露，天上冬藏玉井冰。安得九重怜肺病，一时传赐解炎蒸。葵扇桃笙湘竹床，捲帘高卧汗如浆。何如赤鲤澄波冷，不及玄蝉密树凉。
苦热绝句十首·其一
作者：顾璘
朝代：明

斋中五月暑太甚，纵到天南知不如。岂是衡山移岱岳，东蒙分与祝融居。
苦热绝句十首·其七
作者：顾璘
朝代：明

周武殷汤在眼中，今王圣德古人同。禾枯即洒桑林雨，道暍仍嘘柳下风。
苦热绝句十首·其三
作者：顾璘
朝代：明

家住江南古帝城，江风长夏绕门生。不知头白缘何事，两月官舟触夜行。
苦热绝句十首·其九
作者：顾璘
朝代：明

云中夜滴金茎露，天上冬藏玉井冰。安得九重怜肺病，一时传赐解炎蒸。
苦热绝句十首·其二
作者：顾璘
朝代：明

作书海上讯龙公，耐可停舟烈日中。天外洗尘须法水，波心清暑借离宫。
苦热绝句十首·其五
作者：顾璘
朝代：明

原尘勃勃草全稀，林木炎炎鸟不飞。纵酒须逃十日饮，乘风那挂一絺衣。
苦热绝句十首·其八
作者：顾璘
朝代：明

西照人家昼掩门，船窗浑是暑风屯。清川沸作汤池热，凉樾蒸为火树繁。
苦热绝句十首·其六
作者：顾璘
朝代：明

赤云西拥火为峰，红日东驱烛作龙。闻道峨眉多积雪，若为飞去荫长松。
苦热绝句十首·其十
作者：顾璘
朝代：明

葵扇桃笙湘竹床，捲帘高卧汗如浆。何如赤鲤澄波冷，不及玄蝉密树凉。
苦热绝句十首·其四
作者：顾璘
朝代：明

迎风观上天如水，寒露台前月似霜。好待甘泉新赋就，持归此地献君王。
苦疡出息东郊田舍二首
作者：顾璘
朝代：明

东庄久不至，偃蹇废田作。新桃堪系马，旧树已巢鹊。儿童诧相问，黄犬吠颇恶。自缘容鬓改，敢怪尔辈错。吾生知有涯，尘鞅苦自缚。每云遗冠裳，乃复恋城郭。疮疡非我灾，相邀就林壑。心源倏以静，口味日应薄。循畦摘嘉蔬，披草采灵药。患去四体轻，尘远六根脱。溪流日洗耳，保此长寂寞。明月入我帷，照见床头书。揽之起坐读，冥心向黄虞。君王既神圣，黎庶俨如愚。礼乐少虚文，法令颇宽舒。民力尽耕凿，暇乃事畋渔。生无冻饥苦，死也何羡馀。浩荡宇宙间，聚散任所如。周公太多事，六典过爬梳。遂令斯鞅辈，展转生虫蛆。燎原日以甚，伊谁之过欤。
苦疡出息东郊田舍二首·其一
作者：顾璘
朝代：明

东庄久不至，偃蹇废田作。新桃堪系马，旧树已巢鹊。儿童诧相问，黄犬吠颇恶。自缘容鬓改，敢怪尔辈错。吾生知有涯，尘鞅苦自缚。每云遗冠裳，乃复恋城郭。疮疡非我灾，相邀就林壑。心源倏以静，口味日应薄。循畦摘嘉蔬，披草采灵药。患去四体轻，尘远六根脱。溪流日洗耳，保此长寂寞。
苦疡出息东郊田舍二首·其二
作者：顾璘
朝代：明

明月入我帷，照见床头书。揽之起坐读，冥心向黄虞。君王既神圣，黎庶俨如愚。礼乐少虚文，法令颇宽舒。民力尽耕凿，暇乃事畋渔。生无冻饥苦，死也何羡馀。浩荡宇宙间，聚散任所如。周公太多事，六典过爬梳。遂令斯鞅辈，展转生虫蛆。燎原日以甚，伊谁之过欤。
范氐娱永堂歌
作者：顾璘
朝代：明

草堂宛在淮之阳，周除万顷清湖光。凫鹥鸂？走阶下，青蒲碧柳摇潇湘。传家矗矗列图史，宴客稍稍鸣丝簧。堂中老翁八十强，庞眉皓首神扬扬。万事唯知道古昔，一生不省干侯王。河上仙公道书就，汉阴丈人机事忘。翻匙红稻美且足，出水白鱼鲜可尝。颇矜清世得笑傲，况有令子传芬芳。我知老翁应寿昌，膝前簪组欢称觞。虽无磻水非熊载，且拜天门彩凤章。
范氐娱永堂歌
作者：顾璘
朝代：明
体裁：古风

草堂宛在淮之阳，周除万顷清湖光。凫鹥鸂�走阶下，青蒲碧柳摇潇湘。传家矗矗列图史，宴客稍稍鸣丝簧。堂中老翁八十强，庞眉皓首神扬扬。万事唯知道古昔，一生不省干侯王。河上仙公道书就，汉阴丈人机事忘。翻匙红稻美且足，出水白鱼鲜可尝。颇矜清世得笑傲，况有令子传芬芳。我知老翁应寿昌，膝前簪组欢称觞。虽无磻水非熊载，且拜天门彩凤章。
茅山步虚词
作者：顾璘
朝代：明

太仪拓洪宇，灵山开福庭。洞天窍华阳，地肺浮金陵。展公始羽化，茅君遂遐升。王老发玄旨，上元授真经。乘风出埃壒，餐霞谢膻腥。三真登虚府，九锡冠仙卿。百神镇侍卫，八极恣游行。金堂日星耀，玉洞烟云冥。天地咸得一，万古歌清宁。
茶陵山行值雨
作者：顾璘
朝代：明

山行殊跋涉，急雨况纷纷。涧水横侵道，墟烟重积云。马羸鞭不起，鸡远听微分。数问邮亭憩，应怜仆从勤。
荅边太常华泉二首
作者：顾璘
朝代：明

远别书盈箧，相逢泪满襟。年均谁黑发，交久各倾心。并棹清川永，开樽短漏沉。与君论旧迹，转觉爱光阴。坐挹松筠气，追怜玉雪姿。先朝名独盛，直道宦犹迟。骨肉交情老，风波世路危。苍生方切望，天意更谁疑。
荅边太常华泉二首·其一
作者：顾璘
朝代：明

远别书盈箧，相逢泪满襟。年均谁黑发，交久各倾心。并棹清川永，开樽短漏沉。与君论旧迹，转觉爱光阴。
荅边太常华泉二首·其二
作者：顾璘
朝代：明

坐挹松筠气，追怜玉雪姿。先朝名独盛，直道宦犹迟。骨肉交情老，风波世路危。苍生方切望，天意更谁疑。
荆州明月楼
作者：顾璘
朝代：明

楼中望明月，清光白如昼。寒江回远天，冥鸿掠高宿。对之逸兴飞，翻然振长袖。岂无一樽酒，良友不可遘。缅怀庾征南，风流绝前后。
荷塘馆晓发
作者：顾璘
朝代：明

戍鼓沈沈漏短长，百年浮迹此荷塘。三更早报荒鸡月，独树寒翻野鹊霜。人影候门排节钺，邮程呼烛倒衣裳。此时天上朱门客，高卧方添燕寝香。
菩萨蛮 其一 舟雨二首
作者：顾璘
朝代：明
体裁：词

青山雨洗精神出。趁得帘开飞送入。鸂�逞毛衣。船来故不飞。落絮生萍叶。水面留轻蝶。沿溪菜吐花。池塘鸣乱蛙。
菩萨蛮 舟雨二首 其一
作者：顾璘
朝代：明

青山雨洗精神出。趁得帘开飞送入。鸂？逞毛衣。船来故不飞。落絮生萍叶。水面留轻蝶。沿溪菜吐花。池塘鸣乱蛙。
菩萨蛮 舟雨二首 其二
作者：顾璘
朝代：明
体裁：词

溪行五日逢城郭。耳静愁闻喧鼓角。到岸喜新晴。登台却趁情。杜宇无幽绪。唤得春归去。春归了不关。花开元耐看。
菩萨蛮·舟雨二首
作者：顾璘
朝代：明

青山雨洗精神出。趁得帘开飞送入。鸂？逞毛衣。船来故不飞。落絮生萍叶。水面留轻蝶。沿溪菜吐花。池塘鸣乱蛙。溪行五日逢城郭。耳静愁闻喧鼓角。到岸喜新晴。登台却趁情。杜宇无幽绪。唤得春归去。春归了不关。花开元耐看。
萧侍御丽川杂诗三首·其一
作者：顾璘
朝代：明

曾行丽川路，解道丽川景。山停鸾凤形，水动鱼龙影。
萧侍御丽川杂诗三首·其三
作者：顾璘
朝代：明
体裁：五言绝句

群峰夹江流，十里馀百折。春来诗兴多，凿遍千岩石。
萧侍御丽川杂诗三首·其三
作者：顾璘
朝代：明

群峰夹，江流十。里馀百折春来诗，兴多凿遍千岩石。曾行丽川路，解道丽川景。山停鸾凤形，水动鱼龙影。星岩七曜丽，风洞四时秋。玉壶摇小艇，日日醉中流。
萧侍御丽川杂诗三首·其二
作者：顾璘
朝代：明

星岩七曜丽，风洞四时秋。玉壶摇小艇，日日醉中流。
落日过白鹤寺山僧邀读元将破宋碑
作者：顾璘
朝代：明

慨息元军破宋诗，老僧邀请读残碑。山中竹院堪幽赏，无奈斜阳欲下时。
落梅篇
作者：顾璘
朝代：明

金陵野老栖空山，肺病养恬长闭关。端居十日阻春雨，梅花零落溪山间。老干横烟惨难诉，残英覆地嗟谁数。蜂黏香粉下苍苔，鸟啄璚瑶涴黄土。城中看花长恨迟，来时池水含冰澌。冷蕊犹封去年雪，韶华未动新春枝。准拟入山开病眼，一日绕花千百转。酿酒期邀友朋至，插篱苦避儿童剪。丘壑萧条还自爱，荣华飘落那相待。始知春厌衰病人，转觉天厚雄豪辈。君不见五侯七贵开名园，梅花当春如雪繁。和风丽日依期至，玉笛银筝对酒喧。开时令鼓催青阳，飞处仙娥点靓妆。花将地主相矜盛，人助花神剩斗狂。物性随人异哀乐，我心与尔甘寂寞。且寻世外逍遥游，开落荣枯付冥漠。
董子祠
作者：顾璘
朝代：明

周道昔云季，王风荡无章。宣尼辑麟史，诛赏慎天常。秦灰讵终泯，汉教方再昌。夫子隐龙德，下帷正迷方。发愤缀道论，述圣冀升堂。统真建礼乐，稽疑质灾祥。斗酒碍吞舟，鱼目妒夜光。迢迢江都相，郁郁东南行。王泽永凋歇，明略不获张。作赋悼迟暮，空文竟谁偿。蹇予缅遐代，祇役迈维扬。弭棹讯幽逸，凭轼仰堂隍。朱轩覆重墄，琼栖妥灵相。礼崇祀弥肃，迹往德愈芳。怀贤轸遥眷，悠悠圣谟长。云龙古难际，恻惋令神伤。
蓦山溪·平江马上
作者：顾璘
朝代：明

肩舆谢却，旷野独鞭骢马。县令小家，风似道、桥翁疏野。笑渠岂解，潇洒念本来，旧面目，无虚假，不在官高下。当年庾亮，玩月荆州夜。酾酒向江楼，顾官属、与之同把。而今遥想，此老兴飘飘，风流尽，堪模写，莫对时人话。
蔡林屋举酒爱日亭玩月
作者：顾璘
朝代：明

露下碧天凉，空庭明月光。幽人爱丛桂，举酒近池塘。河影填乌鹊，箫声下凤凰。莫教秋兴浅，不尽夜歌长。
蕉溪岭
作者：顾璘
朝代：明

蕉岭何嵯峨，峻极侵汉耸。岩峦势崚嶒，草树影蒙茸。羊肠仄径回，螺髻尖峰拥。危讶天与摧，突疑地俄肿。曦轮仅平过，星纬翻下拱。罡风劲而冲，游气蓊以壅。循厓必蹲躬，蹑级难举踵。联升贯行蚁，疲卧缩僵蛹。高隼翮每抢，健马息亦恿。韩愈岂虚哀，王尊乃真勇。轻舆苦陟降，牵掣资众捧。虽谢脢腓劳，屡动毛发竦。昏黄履坦道，虩虩抱馀恐。
薛吏部君采园四诗 其一 牡丹亭
作者：顾璘
朝代：明

朝下天老堂，夕归卧丘樊。挥金买花种，长恨不满园。牡丹花之王，千本岂厌繁。火齐大盈尺，锦障罗成藩。日张金谷宴，娙娥满前轩。丹粉艳华色，含情各无言。但觉麝兰薰，潜恼蜂蝶魂。此时对美酒，春风散微暄。高歌清平曲，竟坐空百尊。谁能逐驹隙，束带游朱门。
薛吏部君采园四诗 其三 大宁斋
作者：顾璘
朝代：明

众人皆弃我，我始有一身。百年握重宝，何事殉他人。伊尹乐兼善，引世以自任。阿衡虽达志，五就亦艰辛。列禦忧五？，老聃西出秦。放形无何有，混混泯疏亲。松柏中栋梁，丹雘损其真。朴？山中樗，庶以全吾神。
薛吏部君采园四诗 其三 大宁斋
作者：顾璘
朝代：明
体裁：古风

众人皆弃我，我始有一身。百年握重宝，何事殉他人。伊尹乐兼善，引世以自任。阿衡虽达志，五就亦艰辛。列禦忧五�，老聃西出秦。放形无何有，混混泯疏亲。松柏中栋梁，丹雘损其真。朴�山中樗，庶以全吾神。
薛吏部君采园四诗 其二 莹心亭
作者：顾璘
朝代：明
体裁：古风

秋至金气肃，池水日澄停。游氛夜消尽，彻底青天明。道人心源寂，尘事了莫婴。饭馀隐几坐，兴起缘池行。鸥鸟飞相亲，鯈鱼乐无惊。群动各自得，生理澹且平。与尔两无取，谁复思濯缨。
薛吏部君采园四诗 其四 退乐园
作者：顾璘
朝代：明

薛子蚤登朝，吐辞惊众人。蛾眉遭众妒，局蹐长不伸。自从返初服，遂与渔樵邻。心清故无累，迹远乃遗尘。开园当近郭，树艺招阳春。时卉循节改，亲交叙情亲。列席藉芳草，漉酒脱絺巾。醉来任聚散，岂复知主宾。寄言谢当世，结束非吾真。
薛吏部君采园四诗·牡丹亭
作者：顾璘
朝代：明

朝下天老堂，夕归卧丘樊。挥金买花种，长恨不满园。牡丹花之王，千本岂厌繁。火齐大盈尺，锦障罗成藩。日张金谷宴，娙娥满前轩。丹粉艳华色，含情各无言。但觉麝兰薰，潜恼蜂蝶魂。此时对美酒，春风散微暄。高歌清平曲，竟坐空百尊。谁能逐驹隙，束带游朱门。秋至金气肃，池水日澄停。游氛夜消尽，彻底青天明。道人心源寂，尘事了莫婴。饭馀隐几坐，兴起缘池行。鸥鸟飞相亲，鯈鱼乐无惊。群动各自得，生理澹且平。与尔两无取，谁复思濯缨。众人皆弃我，我始有一身。百年握重宝，何事殉他人。伊尹乐兼善，引世以自任。阿衡虽达志，五就亦艰辛。列禦忧五？，老聃西出秦。放形无何有，混混泯疏亲。松柏中栋梁，丹雘损其真。朴？山中樗，庶以全吾神。薛子蚤登朝，吐辞惊众人。蛾眉遭众妒，局蹐长不伸。自从返初服，遂与渔樵邻。心清故无累，迹远乃遗尘。开园当近郭，树艺招阳春。时卉循节改，亲交叙情亲。列席藉芳草，漉酒脱絺巾。醉来任聚散，岂复知主宾。寄言谢当世，结束非吾真。
虎邱寺
作者：顾璘
朝代：明

远游访名山，虎邱得初陟。溪门乍深隐，石径转崔嶪。阴壑注鸣泉，风林振疏叶。岩僧解将引，探古恣幽蹑。波沉贞娘魂，灰冷生公业。伤哉剑池名，祗见寒流渫。酹酒呼干将，千秋激豪侠。
虞美人·自嘲
作者：顾璘
朝代：明

少日功名蹉跌过。老去还将那。楚台风采竟如何。堪恨笔端无力、挽颓波。澄清四海男儿事。李范今谁是。曾看舞袖笑郎当。请公当筵自问、短和长。
蝶恋花·巴陵山行
作者：顾璘
朝代：明

秋色那知行近远。翠竹丹榆，递换撩人眼。导骑才随山麓转。渔舟又渡溪流浅。数过奇峰千万点。野兴疏狂，转逗身轻健。悬崖绝涧皆平坦。寰中只奈人心险。
蝶恋花·舟雨
作者：顾璘
朝代：明

画舫轻摇风外橹。带雨声微，乍似新莺语。午梦遥随江燕去。醒来尚绕青枫浦。羁游枉却流年度。故国桃花，落尽长松坞。载酒何人来扣户。残红踏遍亭前土。
行汉水堤上大似秦淮风景因念俞鲁用之亡
作者：顾璘
朝代：明

汉江江上玩晴波，恰似秦淮月下过。归去扁舟载箫管，谁人复唱采莲歌。
行药至溪南偶成
作者：顾璘
朝代：明

抱痾掩荆扉，出户已寒节。新晴步南溪，草际见残雪。仰视日光微，始惊天气冽。敝裘有馀温，浊酒堪独啜。羸躯苟能存，暄月会当别。
衡台对雪有怀
作者：顾璘
朝代：明

衡山吹雪散瑶华，且喜湖南岁事嘉。云暗高峰回旅雁，水寒平野噪饥鸦。殊方腊尽仍为客，好景情多倍忆家。江左故人金帐底，听歌谁肯念天涯。
衡山杂画二首
作者：顾璘
朝代：明

岩壑飞尘绝，孤亭压水云。偶来乘野兴，非是厌人群。雨霁春湖阔，扁舟坐不还。放情亲白鸟，觅句赠青山。
衡山杂画二首·其一
作者：顾璘
朝代：明

岩壑飞尘绝，孤亭压水云。偶来乘野兴，非是厌人群。
衡山杂画二首·其二
作者：顾璘
朝代：明

雨霁春湖阔，扁舟坐不还。放情亲白鸟，觅句赠青山。
衢州道中呈子贤宪佥
作者：顾璘
朝代：明

江上相逢衣绣客，青云高况映霜天。玄谈屡接清尊酒，丽藻初传宝剑篇。长路群山催染翰，中流明月照行船。淮南桂树空摇落，岁暮天涯共惘然。
补寄张司马九月六日忆湘山寺旧游一首
作者：顾璘
朝代：明

遥忆东山张太傅，去年今日共离觞。清江画舫愁中别，古寺寒松梦里苍。黄菊再逢非旧客，白头相见定何乡。题诗欲寄衡阳外，目倚西风送雁行。
补寄张司马戊寅九月六日诗
作者：顾璘
朝代：明

山城菊蕊两逢秋，湘水夫容万里愁。社稷独怀宋司马，神仙难觅汉留侯。诗成绿野人谁寄，酒散黄金客未忧。台海东边寻旧约，不胜幽梦落沧洲。
襄阳镇南楼
作者：顾璘
朝代：明

高楼特起镇南邦，城郭飞云度碧窗。东流汉水声长绕，西踞郧山势总降。望里封疆分汝邓，古来耆旧有诸庞。吾衰不及秦公子，伟观浑无健笔扛。
西江渔父歌
作者：顾璘
朝代：明

西江老渔父，举步隘九州。远寻炉峰踞庐阜，钓竿直拂番湖流。脩纶巨饵知几许，长鲸一掣皆吞舟。楚人分膏更饱肉，鲂鱮琐屑休深愁。兴来杖策谒明主，礼乐纵横迈三五。拾遗补过列明光，尽使苍生获安堵。旬宣暂尔下钱塘，翻旆春风覆旆玉。闲探禹穴上会稽，望极海天无尽处。归来向予言，拍手笑无已。君来海滨游，未知海中事。海上三山时动摇，其下负戴六巨鳌。我欲钓鳌置山稳，长风未至心徒劳。君不见磻溪玉璜事幽眇，太公望子今将老。又不见泽濑羊裘传者讹，故人待我知如何。不然便可拂衣去，莫负西江万顷波。
西湖
作者：顾璘
朝代：明

群山窈回合，豁尔开洪区。澄波汇且广，宛在都城隅。灵秀自天辟，台观绝世无。虹桥荫芳树，烟渚发红蕖。兰桡斗转捷，越女夸容姝。莲歌荡人心，挥金盛中厨。靡靡即欢宴，岂遑顾菑畬。但苦白日暮，西风吹水枯。
西爽草堂
作者：顾璘
朝代：明

草堂寄在国门阳，西岭蟠回入户苍。含云洞壑泉台迥，碍日松梧露径长。岁岁采蘋脩俎豆，重重栽竹护垣墙。南州高士今难作，唯听慈乌吊白杨。
见水上飞燕
作者：顾璘
朝代：明

辰溪燕子点波飞，恰似江南带雨归。对入画梁相并语，满庭红艳发蔷薇。
见道上老马
作者：顾璘
朝代：明

霜毛凋尽锦云斑，落日长鸣大道閒。老去谁铺金埒卧，战时曾度玉门还。尘沙风断三千塞，苜蓿秋空十二闲。愿取敝帷终惠养，敢希枯骨动君颜。
观洞庭张水军
作者：顾璘
朝代：明

楚南洞庭天下险，寇盗不与潢池同。干城颇设诸将在，格斗正赖三军雄。秋高日晴水如掌，传令千艘出湖上。画鹢分张羽士林，青龙独拥中军帐。旌旗照水云锦明，鱼龙下伏不敢惊。三步五步一齐止，左哨右哨连行营。健儿使船如使马，变化风霆殊整暇。须臾一舸远飞回，戏缚生俘献麾下。船头将军红绣袍，横弩坐射波间鳌。两行金鼓震水府，万夫大喝江云高。吴王馀皇诚可嗟，黄盖艨艟未足誇。若将远较昆明水，定数威雄胜汉家。
观湖二首
作者：顾璘
朝代：明

来为荆楚使，爱览洞庭湖。一水天高下，诸方地有无。行舟随鸟尽，飞阁带云孤。忧乐平生志，阴晴任尔殊。七泽名何辨，三湘水既同。影摇坤轴动，形凿楚疆空。浩荡吞南徼，平成赖禹功。中流操楫者，破浪慎长风。
观湖二首·其一
作者：顾璘
朝代：明

来为荆楚使，爱览洞庭湖。一水天高下，诸方地有无。行舟随鸟尽，飞阁带云孤。忧乐平生志，阴晴任尔殊。
观湖二首·其二
作者：顾璘
朝代：明

七泽名何辨，三湘水既同。影摇坤轴动，形凿楚疆空。浩荡吞南徼，平成赖禹功。中流操楫者，破浪慎长风。
观玉柱岩作
作者：顾璘
朝代：明

列炬窥玄府，搴裳步紫坛。石田云子白，龙井玉浆寒。巨栋垂千尺，幽房隐百盘。仙灵多幻化，造物自雕刊。异境今初辟，清游午未还。烂柯如有遇，何用恋尘寰。
观郡守胡公所开虎丘新迹
作者：顾璘
朝代：明

胡公绝代才，宰物有精识。剖符镇全吴，挥霍破馀力。公庭寂无事，惠化浃疆域。虎丘古名阜，标榜历千亿。岂乏岩壑姿，往往厌偪仄。公来登层巅，四顾生壮色。海岳气苍茫，旷然吐胸臆。剖垣发蒙蔽，芟秽出嘉植。洞庭七十峰，历历移坐侧。古人总含愧，神鬼难秘啬。华搆嵌青巘，面势各有得。匪唯拓形胜，实以表名德。奇文掞精灵，光映斗南北。古篆蛟龙蟠，穹厓示深刻。裁成演心神，丕变昭政式。奕奕千载名，永以重吾国。
观音阁望江
作者：顾璘
朝代：明

尘服乍辞鞍，花台共倚阑。林端凭树短，阁上见江宽。地拔千寻险，山藏四月寒。东流为谁逝，终日浩漫漫。
解嘲
作者：顾璘
朝代：明

三千道路内台臣，六十光阴旧逸民。烟雾窟中行画障，简书丛里布阳春。身将许国那堪老，性惯耕田岂厌贫。寄向钟山猿鹤道，暂时相远莫相嗔。
议修沔阳堤垸览童司成士畴河防志示官吏
作者：顾璘
朝代：明

汉沔古沃壤，凋残慨今兹。禹书竟谁修，洚水仍尧时。鳞鳞烟火居，化为鱼鳖池。惰吏诿天运，素餐寂无施。我行践淤泽，流亡痛仳㒧。兴言乘橇绩，永叹涕泪滋。载考太史编，河防炯然垂。伟哉维扬守，长疏列安危。屯膏罔终惠，徒劳叫天墀。感之起中夜，墨檄纷四驰。版锸及冬举，贵不病农时。丁宁戒群吏，开岁期耘耔。匪躬乃臣职，勿间灾祥疑。
议修沔阳堤垸览童司成士畴河防志示官吏
作者：顾璘
朝代：明
体裁：古风

汉沔古沃壤，凋残慨今兹。禹书竟谁修，洚水仍尧时。鳞鳞烟火居，化为鱼鳖池。惰吏诿天运，素餐寂无施。我行践淤泽，流亡痛仳俪。兴言乘橇绩，永叹涕泪滋。载考太史编，河防炯然垂。伟哉维扬守，长疏列安危。屯膏罔终惠，徒劳叫天墀。感之起中夜，墨檄纷四驰。版锸及冬举，贵不病农时。丁宁戒群吏，开岁期耘耔。匪躬乃臣职，勿间灾祥疑。
许彦明白莲诗卷沈石田画金赤松题
作者：顾璘
朝代：明

珍图白莲何皎然，盈缣风露临秋鲜。丹青岂同俗匠伍，贞素独与幽情便。璚瑶满池琢不碎，翠叶雨重欹仍颠。盛开欲落比云散，乍疏复密如星联。何不放笔铺十顷，中间荡漾吴姬船。娇歌艳曲互酬荅，冰肌玉面矜婵娟。风流领袖自石田，好事遗之归摄泉。赤松郢倡复绝世，后来和者难为前。我欲西湖招胜侣，金樽美酒斗十千。林逋宅前放舟去，六桥曲曲相回旋。古人今人尽如此，安得寿命金石坚。人间富贵草头露，不须锦瑟调朱弦。与君雪藕擘莲子，共唱新诗湖上眠。
许彦明过息园同作
作者：顾璘
朝代：明

永日青林静，来过赋采薇。琴尊留晚兴，泉石借清辉。翠筱经年密，丹榴过夏稀。秋风知尚早，梁燕遽先归。
许彦明过荒斋看菊
作者：顾璘
朝代：明

寂寂柴桑宅，黄花但满园。相将秋意晚，无奈晓霜繁。珍重殊方种，艰危隔岁根。玩来终澹泊，莫向美人言。
访仙源洞得道人蒋馨故栖石题
作者：顾璘
朝代：明

水曲桃花暗，灵岩信有仙。虫书留古洞，鹤驾去何年。白犬眠金灶，苍龙饮玉泉。愧非嵇叔夜，来此竟空旋。
诉衷情·桂林徐伯川屡约不至有词见寄作此答之
作者：顾璘
朝代：明

瑶笺新调写乌丝。字字说相思。传闻几度来也，又盼过、落花时。停画舫，驻金羁。枉参差。干天何事，伏雨阑风，故误佳期。
试院呈同事陶判府
作者：顾璘
朝代：明

归心遥下楚江东，尘鞅犹牵粤徼中。兴在山林如倦鸟，老持文墨愧雕虫。流光坐数经檐日，秋思争随落叶风。不有多情陶判府，雅唫高论与谁同。
试院独坐感怀
作者：顾璘
朝代：明

浃旬限清禁，劳形理贤罗。南檐白日影，入室渐已多。轻葛不可御，秋风振庭柯。蹇予寡筹策，五马临大河。仰怀保釐忧，俯惭来暮歌。生身匪金石，岁月犹惊波。悠悠阅晨夕，郁郁将奈何。
谏议润夫使君自应城数百里访余武昌适值中秋风雨大作且公私见夺不克夜叙殊负良晤明日送于黄鹤楼匆匆别去意所难尽缀以短诗
作者：顾璘
朝代：明

隔面倏十载，枉寻适中秋。况临江汉渚，聚兹黄鹤楼。明月好负人，光暗鹦鹉洲。凄然作风雨，翻为别离谋。携樽晓出饯，挂帆且须留。缱绻故旧情，隐轸江湖忧。同心语难竟，何啻胶漆投。君行侍青琐，献替匡宸旒。云霄树鸿业，映楚诸前修。吾衰忆林壑，旦夕归狐丘。进酒莫拒满，后会良悠悠。
谒岳神庙
作者：顾璘
朝代：明

万山如马赴湘沅，衡岳超腾势独尊。派别昆崙蟠楚蜀，位均嵩岱奠乾坤。车书一统提封远，云雨诸方德泽存。七十二峰高屏翰，天皇元自重南藩。九成台殿神居迥，百里松杉石道赊。海内名山惟五岳，天南星汉此孤槎。来随使节脩禋祀，愿祝威灵保帝家。主器皇储新定位，千秋万岁乐无涯。
谒岳神庙·其一
作者：顾璘
朝代：明

万山如马赴湘沅，衡岳超腾势独尊。派别昆崙蟠楚蜀，位均嵩岱奠乾坤。车书一统提封远，云雨诸方德泽存。七十二峰高屏翰，天皇元自重南藩。
谒岳神庙·其二
作者：顾璘
朝代：明

九成台殿神居迥，百里松杉石道赊。海内名山惟五岳，天南星汉此孤槎。来随使节脩禋祀，愿祝威灵保帝家。主器皇储新定位，千秋万岁乐无涯。
谒岳麓书院
作者：顾璘
朝代：明

瞻彼衡岳麓，松柏何青青。苍云被曾阜，石室延空冥。朱张命世儒，潜兹考遗经。悠悠过化迹，仰止犹华星。蹇予泊湘渚，风涛限扬舲。挂帆决所济，杖策临幽扃。薰香谒虚位，周览循阶庭。物色信多美，山川郁钟灵。后贤力绍述，堂构递经营。群植拟孔林，曲池方兰亭。既云备游息，亦以宏高明。兹方盛才彦，礼乐遵仪刑。精修诣阃奥，庶续千秋盟。母为汩尘土，永以羞岩峒。
谒金门·雨声
作者：顾璘
朝代：明

声滴滴。似近小窗偏急。独客羁怀正愁寂。谢君撺断力。夜静颠风寥历。飒飒几番如织。家远长凭归梦觅。此宵归未得。
谒鹤山祠
作者：顾璘
朝代：明

魏公圣人徒，志比曾闵肩。讲道振西蜀，学子从如烟。一朝动九重，黄纸飞传宣。郡吏俛负弩，小夫争执鞭。持议或矛盾，风云俄变迁。时相既侧目，众口森戈鋋。汉世锢党人，唐贤投浊川。渠阳一掬水，岂纵蛟龙旋。所赖坦荡怀，安土乐其天。福坡采秋薇，书堂酌星泉。教覃儒化远，身老士节坚。啾啾鬼蜮辈，粪壤何足捐。空堂仰遗像，清风犹洒然。残编等白璧，愿为浮世传。
谢平乐张太守惠莲花酒
作者：顾璘
朝代：明

暮冬雪寒风飘飘，湘城冻酒甜如蜜。倾杯欲饮复推去，空对江山坐终日。漓江太守神仙人，双罂远致莲花春。开轩晓起试三爵，顿洗百斛胸中尘。高歌梁甫曲，脱却渊明巾。眼前万事底须问，且从烂醉陶吾真。
谢答景伯时往岁见寄之作
作者：顾璘
朝代：明

移官东海已经年，长忆潇湘洒泪篇。鸿雁独能踰岭去，梅花何意向人妍。艰危转觉同心贵，懒散空劳众口怜。齿发似君情独倦，只应归种汶阳田。
谢许司徒惠金露酒
作者：顾璘
朝代：明

莲城名酝美，走送荷情亲。芳露承仙掌，清风近圣人。药和宜老病，梅赏称先春。野客惭空腹，陶然得醉醇。
谢顾新之惠绿萼梅
作者：顾璘
朝代：明

阆苑仙人萼绿华，天风吹送蔡经家。烟纨夜透冰肌白，正映西墙素月斜。
谢马户曹饮别桃花山下
作者：顾璘
朝代：明

旗亭嘉树露华清，征马投南恋别鸣。十里壶觞劳晓饯，一川禾黍快秋成。桃峰路接烟霄色，石道风飘鼓角声。老卧东山空再起，了无分寸答苍生。
谷日桂阳山行雨
作者：顾璘
朝代：明

谷日风兼雨，农家抱岁忧。占书期不验，王政戒先脩。野色抽寒麦，春声唤暝鸠。行人本田父，荷笠爱驱牛。
豫章江上逢方大参文玉
作者：顾璘
朝代：明

瓷罂酒湛碧玉浆，雕盘鸡割黄金肪。故人停舟劝我饮，捲帘四座临苍茫。江山信美客抱豁，白日未午空罍觞。气酣谈剧增叹息，悲歌起舞江云黄。忆昔先朝侍东署，冠簪济济朝明堂。芝兰閒馆重交结，金玉艺苑腾文章。一朝风尘忽澒洞，故旧转盼多凋伤。纷纭群盗乱中土，大夫负剑从戎行。与君相逢江水上，值予憔悴流南荒。赠予荆南玉练纸，相邀作赋庐山阳。羁怀龌龊那能尔，明朝拂曙下潇湘。
费少傅书楼
作者：顾璘
朝代：明

高楼渺何许，宛在横林深。龙溪既萦带，珠峰亦前临。先公植嘉树，苍蔚敷重阴。神灵蕴从昔，天造开方今。太傅卧东山，雄构结丛森。宝书数千卷，缥囊叠璆琳。探玄阅道论，坠绪穷幽寻。管乐莽荆棘，伊傅漫为霖。害马苦捶策，朱弦间希音。旷然华胥游，独契黄虞心。杲日鉴缇幕，清风荡絺襟。烟光泽幽卉，气序喧鸣禽。倾杯稍醺洽，览物自讴吟。不复知有我，此乐当谁任。
贻霷僧
作者：顾璘
朝代：明

埋头不振苍龙锡，合眼犹持白马经。门外任教双毂转，堂中长对一灯青。
贾太传宅
作者：顾璘
朝代：明

汉文亦令主，胡乃弃贤人。本志苟非合，多言徒累身。贾生八九策，绛灌固宜嗔。长沙一谪宦，旧宅遗千春。清泠井泉水，孰谓非公神。
赋云阳绝句拟作灵光亭
作者：顾璘
朝代：明

玉琢云阳练折溪，虚无灵气隐虹霓。山川未许含光燄，化出天宫太乙藜。
赋得落星穴送李师文宰将乐
作者：顾璘
朝代：明

海风吹星落天地，寒芒烛地光参差。金精不向土中死，龟山剑水含灵姿。世代悠悠挺人杰，一卷遗书字难灭。神骑箕尾轶浮埃，道焕奎文照馀雪。李侯墨绶飞双凫，仙槎夜挽郎星孤。馀杭旧惠有残碣，莫惜吊古过平芜。
赋得霞觞寿吴翁
作者：顾璘
朝代：明

金母酿玄醴，日采扶桑霞。灵光化浮蚁，片片扬榴花。神仙善幻相，阴阳注精华。酌以美颜色，炯如三春葩。真气固元命，令人寿无涯。愿启长指爪，献之山翁家。
赋料丝灯
作者：顾璘
朝代：明

画架高悬宝炬红，文绡光透綵毬空。云霞巧织天孙缕，水火潜输鬼国功。珠箔玲珑宜映月，玉屏虚薄自含风。殷勤万里提携意，消得词林赋咏工。
赋煮茶图
作者：顾璘
朝代：明

朱门酒肉如山海，沉湎徒云性灵改。松关冥坐真天人，朗如玉树生华采。涧阿霁雪新泉清，风吹石鼎茶烟横。悠然对语白日晚，俯听万井苍蝇声。
赋芙蓉小画送罗汝文赴镇远
作者：顾璘
朝代：明

钱塘十月交，清霜落江水。芙蓉蘸澄波，颜色胜桃李。可怜桃李三月花，红云碧雾竞繁华。亦知霜霰饶寒苦，素心所好何咨嗟。君今五十已有馀，南巂犹乘郡守车。强赋幽花赠君别，临觞三叹意踟蹰。
赋陆如愚白溪上
作者：顾璘
朝代：明

倒注银河水，潜通石涧泉。月寒铺素练，云净濯青天。照影须眉见，澄心冰玉悬。时看气五色，隐隐发龙渊。
赋陈中丞家杂画五首
作者：顾璘
朝代：明

骏马在异骨，权奇插面高。人间那乏此，难遇九方皋。牛可理百亩，书能知经纶。耕罢究千古，阿衡果何人。作诗惊百代，何辞苦雕裁。方与元化冥，岂知轩车来。山中千岁鹿，毛如白雪花。御尔恣来往，稳于蒲轮车。海上鳌峰万叠青，归来铁杖带龙腥。黄尘世事如翻掌，都付仙公几梦醒。
赋陈中丞家杂画五首·其一
作者：顾璘
朝代：明

骏马在异骨，权奇插面高。人间那乏此，难遇九方皋。
赋陈中丞家杂画五首·其三
作者：顾璘
朝代：明

作诗惊百代，何辞苦雕裁。方与元化冥，岂知轩车来。
赋陈中丞家杂画五首·其二
作者：顾璘
朝代：明

牛可理百亩，书能知经纶。耕罢究千古，阿衡果何人。
赋陈中丞家杂画五首·其五
作者：顾璘
朝代：明

海上鳌峰万叠青，归来铁杖带龙腥。黄尘世事如翻掌，都付仙公几梦醒。
赋陈中丞家杂画五首·其四
作者：顾璘
朝代：明

山中千岁鹿，毛如白雪花。御尔恣来往，稳于蒲轮车。
赋陈鹤飞来山房
作者：顾璘
朝代：明

何年泰岳峰头石，飞落东溟海上沙。云气抟成丈人影，霞标开出隐侯家。
赠丁温州敬夫
作者：顾璘
朝代：明

秋草悽以黄，鸿雁衔哀思。赭衣供井税，寂寞循良事。穆穆丁温州，恺悌自天懿。制锦输良材，展骥控遥辔。薤拔少强宗，风清无黠吏。环海数县侯，奔走敷德施。露冕循郊圻，戢戢驯野雉。颇闻沟塍畔，狼籍广遗穗。天南百万象，庇覆罔不至。舆人兴长谣，聊以存国志。
赠严别驾
作者：顾璘
朝代：明

春到鹤林寺，川鹃花最红。使君幽兴剧，独步问东风。
赠严太史
作者：顾璘
朝代：明

皇风振休藻，夫子播清芬。兴洽山水际，心将贾宋群。市朝思大隐，封域藉高文。讲幄虚怀切，诸生待问频。古称兼善义，众拟上公勋。莫学桐江叟，终身远汉君。
赠仲庵邬封君
作者：顾璘
朝代：明

俗士各有营，高人澹无欲。缔搆青霞居，吟讽紫芝曲。境空遗安排，形忘破羁束。庄生赋逍遥，老氏捐殆辱。杖屦金焦峰，梦寐江树绿。有子奉滫瀡，无烦问瓶粟。
赠何司空子元
作者：顾璘
朝代：明

白日难回照，丹心尽此生。司空官岂左，集议礼多名。国是归牵引，皇衷自圣明。玉阶沾泣日，真见老臣情。
赠侯员外入秦册封
作者：顾璘
朝代：明

皇泽开新国，文星出上都。河流经雨涨，山馆带云孤。下榻淹高驾，开襟接壮图。炎天正烦郁，何幸对冰壶。
赠冯巡按孟元得代还朝
作者：顾璘
朝代：明

君来祇见衡山动，君去犹闻汉水清。公辅眼中须屈指，别离江外独关情。霜飞归路秋仍肃，日丽高天道正行。宣室若承明主问，楚民皆喜罢南征。
赠刘钦执
作者：顾璘
朝代：明

刘君十五攻文章，胸次隐隐含星芒。射策甲科屡摧挫，上书太学空昂藏。落魄尘埃少相识，日抱阴符事黄石。严生卖卜不论钱，匡子传经徒凿壁。生乎顾我长开颜，相思来过天台山。入门正值新酒热，烂醉共话烟云间。夜长风狂银烛冷，雪花洒面衣斓斑。劝君且莫求神仙，武陵桃花迷岁年。劝君且莫学剑术，五侯骄贵轻才贤。诗书满腹不饿死，古来豪杰尽如此。君不见商王图画求宰臣，直是穷岩版筑人。
赠别冀承忠
作者：顾璘
朝代：明

摇落空山独送君，十年多故叹离群。归期梦隔淮南月，世事愁翻海上云。共有深襟封旧恨，不劳寒烛引残醺。神驹自昔非凡种，看取行囊宝剑文。
赠别刘元瑞因怀都下诸君子六首
作者：顾璘
朝代：明

矫矫双飞龙，蟠彼洪川扬。歘乘风云会，羽翼周天翔。与子生南国，丱角两颙昂。弱冠改初服，谒帝升金堂。联翩就下列，茝佩曳兰禳。皎洁中怀曲，持以比圭璋。帝城何巍巍，九门十二衢。飞观凌云表，王侯夹巷居。它人盛驰逐，白日恣驩娱。流尘汎高盖，轻风振华裾。索居寡俦侣，旷志眇相疏。低心弄柔翰，散帙览贤书。永谐金石交，此乐良已纾。楛矢恋急弦，大义难久安。飘飘游宧子，岐路多离叹。双鹄游河沚，飞鸣乐且闲。风波一乖别，怅望伤心颜。颜伤有时怿，心伤何亡宽。迢迢滞西北，默默限东南。无舟济江海，会面诚独难。严风切肌骨，大壑层冰坚。百草悴中野，繁霜下青天。念子涉长道，过家邈以绵。孝义隆所愿，匪以亲交然。清晨策驽马，携手此河壖。上问王国事，下以叙乡园。信宿不能寐，宛转展离言。置酒东城曲，广宴罗众宾。玉樽湛清醑，鲙鲤办厨珍。献酬一以渎，见子各谐亲。既来不旬日，又不履城闉。道远别日促，百念未及伸。哀歌激齐瑟，慷慨伤心神。民生信多故，天道广且慈。白日烛下土，回光彻幽微。秉节历皇甸，四牡騑以驰。孟春阳气应，万物发华滋。周行布嘉会，缓狱宪天施。先民有遗轨，慎刑释其疑。鄙哉夸毗子，察察于渊鱼。
赠别刘元瑞因怀都下诸君子六首·其一
作者：顾璘
朝代：明

矫矫双飞龙，蟠彼洪川扬。歘乘风云会，羽翼周天翔。与子生南国，丱角两颙昂。弱冠改初服，谒帝升金堂。联翩就下列，茝佩曳兰禳。皎洁中怀曲，持以比圭璋。
赠别刘元瑞因怀都下诸君子六首·其三
作者：顾璘
朝代：明

楛矢恋急弦，大义难久安。飘飘游宧子，岐路多离叹。双鹄游河沚，飞鸣乐且闲。风波一乖别，怅望伤心颜。颜伤有时怿，心伤何亡宽。迢迢滞西北，默默限东南。无舟济江海，会面诚独难。
赠别刘元瑞因怀都下诸君子六首·其二
作者：顾璘
朝代：明

帝城何巍巍，九门十二衢。飞观凌云表，王侯夹巷居。它人盛驰逐，白日恣驩娱。流尘汎高盖，轻风振华裾。索居寡俦侣，旷志眇相疏。低心弄柔翰，散帙览贤书。永谐金石交，此乐良已纾。
赠别刘元瑞因怀都下诸君子六首·其五
作者：顾璘
朝代：明

置酒东城曲，广宴罗众宾。玉樽湛清醑，鲙鲤办厨珍。献酬一以渎，见子各谐亲。既来不旬日，又不履城闉。道远别日促，百念未及伸。哀歌激齐瑟，慷慨伤心神。
赠别刘元瑞因怀都下诸君子六首·其六
作者：顾璘
朝代：明

民生信多故，天道广且慈。白日烛下土，回光彻幽微。秉节历皇甸，四牡騑以驰。孟春阳气应，万物发华滋。周行布嘉会，缓狱宪天施。先民有遗轨，慎刑释其疑。鄙哉夸毗子，察察于渊鱼。
赠别刘元瑞因怀都下诸君子六首·其四
作者：顾璘
朝代：明

严风切肌骨，大壑层冰坚。百草悴中野，繁霜下青天。念子涉长道，过家邈以绵。孝义隆所愿，匪以亲交然。清晨策驽马，携手此河壖。上问王国事，下以叙乡园。信宿不能寐，宛转展离言。
赠别刘元瑞还寄苕溪四首
作者：顾璘
朝代：明

出处意谁测，去家今几年。病辞乌府节，归泛太湖船。琴鹤居何定，莼鲈味独偏。长歌自南下，不问买山钱。仗钺临雄镇，输忠翊大廷。紫霄搏鹗隼，白日走雷霆。即拟参元化，何因赋独醒。风尘闻望眼，历历太行青。不筑江东宅，仍寻苕上庐。乾坤俱传舍，丘壑且樵渔。托迹庞公隐，陶情逸少书。终泥紫金鼎，安坐讲玄虚。郊居尘事息，嗒尔寄禅房。菜甲供晨夕，松林傍雪霜。客来幽兴起，官罢病身强。颇笑陶彭泽，醺醺混道场。
赠别刘元瑞还寄苕溪四首·其一
作者：顾璘
朝代：明

出处意谁测，去家今几年。病辞乌府节，归泛太湖船。琴鹤居何定，莼鲈味独偏。长歌自南下，不问买山钱。
赠别刘元瑞还寄苕溪四首·其三
作者：顾璘
朝代：明

不筑江东宅，仍寻苕上庐。乾坤俱传舍，丘壑且樵渔。托迹庞公隐，陶情逸少书。终泥紫金鼎，安坐讲玄虚。
赠别刘元瑞还寄苕溪四首·其二
作者：顾璘
朝代：明

仗钺临雄镇，输忠翊大廷。紫霄搏鹗隼，白日走雷霆。即拟参元化，何因赋独醒。风尘闻望眼，历历太行青。
赠别刘元瑞还寄苕溪四首·其四
作者：顾璘
朝代：明

郊居尘事息，嗒尔寄禅房。菜甲供晨夕，松林傍雪霜。客来幽兴起，官罢病身强。颇笑陶彭泽，醺醺混道场。
赠别同年王大参唯忠
作者：顾璘
朝代：明

孝皇丙辰岁，临轩策贤良。嘉运属休畅，群才兢腾骧。摇笔演明略，阶墀殷琳琅。天颜豁开纳，宰辅勤明扬。蕞尔泥涂身，并遂云霄翔。服官列庶位，展义各均当。述作备文物，论思补遗忘。彬彬慎六职，肃肃司群方。小大虽异适，风烈互成章。王度凛绳直，而谁越官常。公曹幸暇豫，朋从蔼相将。郊圻阳春候，出入俨颙昂。朱楼上客座，赋咏飞羽觞。通家披露驩，胶漆难比量。绸缪誓靡隔，没齿奉轩黄。匪若萧朱俦，晚节竟参商。中路厄阳九，昏阴暗岩廊。明明圣哲姿，垂拱示贞藏。青霄走罔两，妖彗扰天纲。诛求竭井里，流窜连冠裳。赤眉称乱首，万姓疲？攘。翠华无时出，六军行裹粮。众人贵附和，直士死路傍。吾侪婴祸网，骈首投豺狼。穷途莽星散，音耗眇相望。壮者半投窜，耆宿多丧亡。时观礼闱籍，涕泪空徬徨。皇天眷周历，中兴启宣王。四凶润齐斧，元恺森朝行。宿雾一朝豁，赐环皆老苍。春风洗颜色，仍馀旧冰霜。武林大藩岳，与君忝同堂。生涯百忧后，感激意弥长。努力奋末路，愿收桑榆光。相期举反侧，置彼席与床。提携双玉龙，永夜歌慨慷。长啸登吴山，引首望八荒。至哉虞舜德，威凤来何乡。逢时乐无度，陈义规太康。清秋万寿节，献表合四方。当君整冠佩，告别两仓皇。始饯出国门，再饯临河隍。持袂累成泫，沉痛咽中肠。匪以私䁥故，重为同袍伤。君才久外屈，清庙需圭璋。我官已踰分，敞□思鱼梁。祇恐遂乖隔，薰身失兰房。所愿崇一德，安国系苞桑。仰歌天保什，用抵伐木章。
赠别同年王大参唯忠
作者：顾璘
朝代：明
体裁：古风

孝皇丙辰岁，临轩策贤良。嘉运属休畅，群才兢腾骧。摇笔演明略，阶墀殷琳琅。天颜豁开纳，宰辅勤明扬。蕞尔泥涂身，并遂云霄翔。服官列庶位，展义各均当。述作备文物，论思补遗忘。彬彬慎六职，肃肃司群方。小大虽异适，风烈互成章。王度凛绳直，而谁越官常。公曹幸暇豫，朋从蔼相将。郊圻阳春候，出入俨颙昂。朱楼上客座，赋咏飞羽觞。通家披露驩，胶漆难比量。绸缪誓靡隔，没齿奉轩黄。匪若萧朱俦，晚节竟参商。中路厄阳九，昏阴暗岩廊。明明圣哲姿，垂拱示贞藏。青霄走罔两，妖彗扰天纲。诛求竭井里，流窜连冠裳。赤眉称乱首，万姓疲�攘。翠华无时出，六军行裹粮。众人贵附和，直士死路傍。吾侪婴祸网，骈首投豺狼。穷途莽星散，音耗眇相望。壮者半投窜，耆宿多丧亡。时观礼闱籍，涕泪空徬徨。皇天眷周历，中兴启宣王。四凶润齐斧，元恺森朝行。宿雾一朝豁，赐环皆老苍。春风洗颜色，仍馀旧冰霜。武林大藩岳，与君忝同堂。生涯百忧后，感激意弥长。努力奋末路，愿收桑榆光。相期举反侧，置彼席与床。提携双玉龙，永夜歌慨慷。长啸登吴山，引首望八荒。至哉虞舜德，威凤来何乡。逢时乐无度，陈义规太康。清秋万寿节，献表合四方。当君整冠佩，告别两仓皇。始饯出国门，再饯临河隍。持袂累成泫，沉痛咽中肠。匪以私䁥故，重为同袍伤。君才久外屈，清庙需圭璋。我官已踰分，敞□思鱼梁。祇恐遂乖隔，薰身失兰房。所愿崇一德，安国系苞桑。仰歌天保什，用抵伐木章。
赠别周别驾王司理入京十四首
作者：顾璘
朝代：明

湛湛灵江水，东注沧溟深。不知结交义，讵明离别心。匣藏青萍剑，囊韬绿绮琴。因君罢拂拭，缄愁谢知音。知音日以远，离恨方自今。访古游天台，八极神飘飖。笑逢两仙人，把袂申久要。飨我白玉醴，侑之紫鸾箫。清欢意何极，冉冉暮复朝。流萍忽飘散，怅望空魂销。高人难邂逅，龌龊徒为众。百鸟漫喧啾，何如一孤凤。与君结兄弟，胸次两空洞。咫尺每相见，倏为千里梦。长亭一杯酒，恻恻不忍送。海风吹洪涛，高浪远明灭。飞流溅林莽，散作巾峰雪。青松抱寒苍，梅花寄愁绝。郡斋敞疏帷，浊酒正堪啜。如何同心人，苦欲话离别。周子观定海，下窥东极深。王君誇雁宕，历遍青瑶岑。我有山水癖，闻之热中襟。短屐蜡已屡，长筇锵有音。今将别我去，何时共登临。剖符守东海，所职在黔黎。才疏寡惠爱，莫救饥寒啼。多君美无度，三益开我迷。常恐胶漆解，讵意参商睽。君行树鸿名，余当还故溪。岁华不可留，日月去如水。蹉跎风尘间，奄忽将暮齿。丈夫参三才，万物听纲纪。时来值嘉会，乘云附龙起。公等非凡才，腾踏自兹始。青青陵上柏，岁寒无改柯。四海为兄弟，所贵心靡他。管鲍白头交，萧朱晚节讹。贞心如砥石，反覆任风波。愿因折麻地，载申伐木歌。行行及辰良，律转寒序毕。东风来几时，江草忽青出。幽鹭濯轻澌，疏梅耀迟日。兰棹从此逝，佳兴谅非一。倘赋清水篇，贻我慰萧瑟。周瑜擅风雅，王粲多文章。皎皎冰雪心，荧荧金玉相。近爱莫为助，远别令心伤。赠君青桂枝，物微意徬徨。凭谁报天子，并置黄金堂。赤城山水窟，胜观标灵奇。鳌峰控东海，瞥见扶桑枝。窈窕桃李园，惨淡蛟龙池。前游忻共赏，后会杳莫期。风景宛如昨，默默劳相思。圣皇御六合，神武由天开。按剑清朔方，万里无飞埃。猛士若虓虎，超乘四方来。期门赋羽猎，正乏相如才。行行入幽冀，莫羡燕昭台。斯人多疮疣，君门嗟万里。先民喻安危，即事指舟水。银章挂君腰，承宣职所委。奏功赤墀下，愿言报天子。不闻四郊乱，无乃大夫耻。霜风撼庭户，夜坐披貂裘。离心似江水，宛转随君流。忍寒作悲吟，一吟四五休。此夕复何夕，令我成白头。短篇本非苦，长别增烦忧。
赠别周别驾王司理入京十四首·其一
作者：顾璘
朝代：明

湛湛灵江水，东注沧溟深。不知结交义，讵明离别心。匣藏青萍剑，囊韬绿绮琴。因君罢拂拭，缄愁谢知音。知音日以远，离恨方自今。
赠别周别驾王司理入京十四首·其七
作者：顾璘
朝代：明

岁华不可留，日月去如水。蹉跎风尘间，奄忽将暮齿。丈夫参三才，万物听纲纪。时来值嘉会，乘云附龙起。公等非凡才，腾踏自兹始。
赠别周别驾王司理入京十四首·其三
作者：顾璘
朝代：明

高人难邂逅，龌龊徒为众。百鸟漫喧啾，何如一孤凤。与君结兄弟，胸次两空洞。咫尺每相见，倏为千里梦。长亭一杯酒，恻恻不忍送。
赠别周别驾王司理入京十四首·其九
作者：顾璘
朝代：明

行行及辰良，律转寒序毕。东风来几时，江草忽青出。幽鹭濯轻澌，疏梅耀迟日。兰棹从此逝，佳兴谅非一。倘赋清水篇，贻我慰萧瑟。
赠别周别驾王司理入京十四首·其二
作者：顾璘
朝代：明

访古游天台，八极神飘飖。笑逢两仙人，把袂申久要。飨我白玉醴，侑之紫鸾箫。清欢意何极，冉冉暮复朝。流萍忽飘散，怅望空魂销。
赠别周别驾王司理入京十四首·其五
作者：顾璘
朝代：明

周子观定海，下窥东极深。王君誇雁宕，历遍青瑶岑。我有山水癖，闻之热中襟。短屐蜡已屡，长筇锵有音。今将别我去，何时共登临。
赠别周别驾王司理入京十四首·其八
作者：顾璘
朝代：明

青青陵上柏，岁寒无改柯。四海为兄弟，所贵心靡他。管鲍白头交，萧朱晚节讹。贞心如砥石，反覆任风波。愿因折麻地，载申伐木歌。
赠别周别驾王司理入京十四首·其六
作者：顾璘
朝代：明

剖符守东海，所职在黔黎。才疏寡惠爱，莫救饥寒啼。多君美无度，三益开我迷。常恐胶漆解，讵意参商睽。君行树鸿名，余当还故溪。
赠别周别驾王司理入京十四首·其十
作者：顾璘
朝代：明

周瑜擅风雅，王粲多文章。皎皎冰雪心，荧荧金玉相。近爱莫为助，远别令心伤。赠君青桂枝，物微意徬徨。凭谁报天子，并置黄金堂。
赠别周别驾王司理入京十四首·其十一
作者：顾璘
朝代：明

赤城山水窟，胜观标灵奇。鳌峰控东海，瞥见扶桑枝。窈窕桃李园，惨淡蛟龙池。前游忻共赏，后会杳莫期。风景宛如昨，默默劳相思。
赠别周别驾王司理入京十四首·其十三
作者：顾璘
朝代：明

斯人多疮疣，君门嗟万里。先民喻安危，即事指舟水。银章挂君腰，承宣职所委。奏功赤墀下，愿言报天子。不闻四郊乱，无乃大夫耻。
赠别周别驾王司理入京十四首·其十二
作者：顾璘
朝代：明

圣皇御六合，神武由天开。按剑清朔方，万里无飞埃。猛士若虓虎，超乘四方来。期门赋羽猎，正乏相如才。行行入幽冀，莫羡燕昭台。
赠别周别驾王司理入京十四首·其十四
作者：顾璘
朝代：明

霜风撼庭户，夜坐披貂裘。离心似江水，宛转随君流。忍寒作悲吟，一吟四五休。此夕复何夕，令我成白头。短篇本非苦，长别增烦忧。
赠别周别驾王司理入京十四首·其四
作者：顾璘
朝代：明

海风吹洪涛，高浪远明灭。飞流溅林莽，散作巾峰雪。青松抱寒苍，梅花寄愁绝。郡斋敞疏帷，浊酒正堪啜。如何同心人，苦欲话离别。
赠别张汝益还松江
作者：顾璘
朝代：明

金陵菊黄酒如乳，吴船系在江亭树。玉尊狼籍犹未收，浮云已暗君行处。草堂索莫增离愁，羡君高义古人流。缊袍不耻狐貉立，千金一诺怜交游。爱而不可见，去亦何时来。明来挟策朝天去，迟君一醉凤凰台。
赠别张矩还真州
作者：顾璘
朝代：明

长江水如一匹练，与子隔江少相见。春来对酒花满枝，冬去寒林积冰霰。人生万事在少年，功名早奋三才前。旧穿杨叶有妙手，此飞便合冲青天。尔不见汉家文学称扬雄，晚诋词赋为雕虫。它时得路展经济，后有韩范前夔龙。
赠别望之兼寄诸相知十首
作者：顾璘
朝代：明

五岭炎蒸地，三年共谪居。送君南鲁去，予意独何如。大舶依流水，归心指故庐。江门今夜月，相对暂踟蹰。相逢殊不易，相别且从容。落日留羁鸟，惊雷起卧龙。独吟江路永，多难故情浓。回首伤心地，无劳望桂峰。白发倚门久，清江催棹频。荣枯知圣泽，瘴疠脱危津。乌鸟心偏苦，骅骝气有神。风烟千万里，愁杀未归人。何处瞻飞舄，秋风汶水波。黄尘清市井，明月照弦歌。宓子非凡吏，宣尼有四科。平生霄汉意，摧折未蹉跎。直道台端谪，清风岭外还。诸生依日月，雅兴发江山。痛饮神逾炯，哀歌鬓已斑。看君置心迹，浑在古人间。昔别空同子，封书发豫章。君今还汝水，渠已客襄阳。苦别交亲老，时名岁月长。斯人常坎坷，天意竟茫茫。不见边丞久，于今更四年。衡湘悲雁绝，台省贺莺迁。屡梦攀嵇叔，无诗寄郑虔。经过问消息，漂泊已华颠。旧游纷雨散，京国祗崔何。东观摛辞贵，南天洒泪多。云深愁问信，月好忆联珂。赠别留长句，时时发醉歌。汶阳临大道，喜近赵东曹。窜地传书数，他乡念我劳。名高连泰岳，心远折江涛。拟共观周礼，无因接誉髦。吾生堪太息，世路易浮沉。物色悲游子，风波损壮心。同人桂林少，积水洞庭深。渺渺伤神极，还愁老欲侵。
赠别望之兼寄诸相知十首·其一
作者：顾璘
朝代：明

五岭炎蒸地，三年共谪居。送君南鲁去，予意独何如。大舶依流水，归心指故庐。江门今夜月，相对暂踟蹰。
赠别望之兼寄诸相知十首·其七
作者：顾璘
朝代：明

不见边丞久，于今更四年。衡湘悲雁绝，台省贺莺迁。屡梦攀嵇叔，无诗寄郑虔。经过问消息，漂泊已华颠。
赠别望之兼寄诸相知十首·其三
作者：顾璘
朝代：明

白发倚门久，清江催棹频。荣枯知圣泽，瘴疠脱危津。乌鸟心偏苦，骅骝气有神。风烟千万里，愁杀未归人。
赠别望之兼寄诸相知十首·其九
作者：顾璘
朝代：明

汶阳临大道，喜近赵东曹。窜地传书数，他乡念我劳。名高连泰岳，心远折江涛。拟共观周礼，无因接誉髦。
赠别望之兼寄诸相知十首·其二
作者：顾璘
朝代：明

相逢殊不易，相别且从容。落日留羁鸟，惊雷起卧龙。独吟江路永，多难故情浓。回首伤心地，无劳望桂峰。
赠别望之兼寄诸相知十首·其五
作者：顾璘
朝代：明

直道台端谪，清风岭外还。诸生依日月，雅兴发江山。痛饮神逾炯，哀歌鬓已斑。看君置心迹，浑在古人间。
赠别望之兼寄诸相知十首·其八
作者：顾璘
朝代：明

旧游纷雨散，京国祗崔何。东观摛辞贵，南天洒泪多。云深愁问信，月好忆联珂。赠别留长句，时时发醉歌。
赠别望之兼寄诸相知十首·其六
作者：顾璘
朝代：明

昔别空同子，封书发豫章。君今还汝水，渠已客襄阳。苦别交亲老，时名岁月长。斯人常坎坷，天意竟茫茫。
赠别望之兼寄诸相知十首·其十
作者：顾璘
朝代：明

吾生堪太息，世路易浮沉。物色悲游子，风波损壮心。同人桂林少，积水洞庭深。渺渺伤神极，还愁老欲侵。
赠别望之兼寄诸相知十首·其四
作者：顾璘
朝代：明

何处瞻飞舄，秋风汶水波。黄尘清市井，明月照弦歌。宓子非凡吏，宣尼有四科。平生霄汉意，摧折未蹉跎。
赠别舒广文还湘南兼寄故人二首
作者：顾璘
朝代：明

曾下湘皋采菊英，漫劳朋旧记微名。轩车己作三年别，城郭仍含万里情。海畔来同河朔饮，灯前惊听楚歌声。浮云世事多翻覆，莫对青山意不平。湘南山水最宜人，风物萧萧绝世尘。磐石江清见鱼影，甲峰松古长龙鳞。幽栖问字吹藜火，烂醉回船倒葛巾。旧种桃花今在否，相思烦为赏馀春。
赠别舒广文还湘南兼寄故人二首·其一
作者：顾璘
朝代：明

曾下湘皋采菊英，漫劳朋旧记微名。轩车己作三年别，城郭仍含万里情。海畔来同河朔饮，灯前惊听楚歌声。浮云世事多翻覆，莫对青山意不平。
赠别舒广文还湘南兼寄故人二首·其二
作者：顾璘
朝代：明

湘南山水最宜人，风物萧萧绝世尘。磐石江清见鱼影，甲峰松古长龙鳞。幽栖问字吹藜火，烂醉回船倒葛巾。旧种桃花今在否，相思烦为赏馀春。
赠别陈宋卿
作者：顾璘
朝代：明

把酒夭桃下，飞花逐浪流。湘江春二月，无奈别离愁。钓渚衔沙岸，书堂枕石邱。明朝怀旧赏，独倚郡南楼。
赠北村路中丞赴晋阳
作者：顾璘
朝代：明

路公廊庙器，特达瑩圭璋。学道出邹鲁，雕文陋班扬。举政必王道，岂随俗士行。手挈万黔首，盎然履虞唐。初提北门钥，燕冀尘不扬。再拥南邓麾，按堵清四疆。天子爱雄才，三命迁晋阳。譬如大旱雨，所至民悦康。韩范在边重，何如立朝堂。谋国有深意，中外非公量。
赠北村路中丞赴晋阳
作者：顾璘
朝代：明
体裁：古风

路公廊庙器，特达莹圭璋。学道出邹鲁，雕文陋班扬。举政必王道，岂随俗士行。手挈万黔首，盎然履虞唐。初提北门钥，燕冀尘不扬。再拥南邓麾，按堵清四疆。天子爱雄才，三命迁晋阳。譬如大旱雨，所至民悦康。韩范在边重，何如立朝堂。谋国有深意，中外非公量。
赠半隐老人
作者：顾璘
朝代：明

南山秀中野，山气秋逾清。云高碧松偃，月冷丹枫明。猿鹤对巢语，烟霞绕林生。中有绿发人，石上吹玉笙。寻丹勾漏井，醉酒维扬城。锦鞯饰白马，豪侠类横行。谁知守雌意，默默解天刑。
赠叶原静游雁荡归金陵兼呈大司马乔公
作者：顾璘
朝代：明

汎览名山图，雁荡天下奇。天吴举蓬岛，乱掷沧海湄。巉岩老蛟脊，诘曲盘桃枝。攒峰蔽青冥，星斗昼陆离。灵湫倒银汉，六月飞寒澌。仙人隐洞府，玉简灵文垂。白石充糇？，紫芝可疗饥。凤笙乍缥缈，鹤驾时逶迤。绿髓苟未变，丹梯讵能窥。叶子道者流，夙禀烟霞姿。去冬游武夷，未惬心所期。今春策短杖，直往了无疑。天台逢李生，拍手欣相持。溯流问桃水，探穴寻仇池。俯瞰不测渊，仰凌万仞危。端坐天柱峰，要观日出时。扶桑射东影，瞥见苍龙？。太湖仅一勺，匡庐忽平夷。呼酒酹苍梧，凤鸟来何迟。浩浩浙江涛，伍胥今谓谁。桃花落已尽，芳草含碧滋。啼莺劝客饮，正与烟花宜。满举白玉斗，吞却东南陲。坐觉方寸间，云峤相撑支。归来回风亭，目光如玻璃。磈磊作奇画，琳琅吐新辞。颠倒雷电走，苍茫神怪悲。十日说不辍，齿颊生凉飔。四座烦郁散，听者俱忘疲。灵秘自此泄，海若安能私。还拜大司马，请陈贱子诗。定知㠝岏势，纵横列阶墀。迢递金银阙，梦寐如见之。谢客休挂席，孙公应解颐。何必举五岳，高下论等差。至乐有同好，难与俗子知。
赠叶原静游雁荡归金陵兼呈大司马乔公
作者：顾璘
朝代：明
体裁：古风

汎览名山图，雁荡天下奇。天吴举蓬岛，乱掷沧海湄。巉岩老蛟脊，诘曲盘桃枝。攒峰蔽青冥，星斗昼陆离。灵湫倒银汉，六月飞寒澌。仙人隐洞府，玉简灵文垂。白石充糇�，紫芝可疗饥。凤笙乍缥缈，鹤驾时逶迤。绿髓苟未变，丹梯讵能窥。叶子道者流，夙禀烟霞姿。去冬游武夷，未惬心所期。今春策短杖，直往了无疑。天台逢李生，拍手欣相持。溯流问桃水，探穴寻仇池。俯瞰不测渊，仰凌万仞危。端坐天柱峰，要观日出时。扶桑射东影，瞥见苍龙�。太湖仅一勺，匡庐忽平夷。呼酒酹苍梧，凤鸟来何迟。浩浩浙江涛，伍胥今谓谁。桃花落已尽，芳草含碧滋。啼莺劝客饮，正与烟花宜。满举白玉斗，吞却东南陲。坐觉方寸间，云峤相撑支。归来回风亭，目光如玻璃。磈磊作奇画，琳琅吐新辞。颠倒雷电走，苍茫神怪悲。十日说不辍，齿颊生凉飔。四座烦郁散，听者俱忘疲。灵秘自此泄，海若安能私。还拜大司马，请陈贱子诗。定知㠝岏势，纵横列阶墀。迢递金银阙，梦寐如见之。谢客休挂席，孙公应解颐。何必举五岳，高下论等差。至乐有同好，难与俗子知。
赠吴医
作者：顾璘
朝代：明

更入壶中市，新林种杏多。闭门看古典，汲井起沉痾。爱酒狂方朔，能医老华陀。茂陵方病渴，爱尔数经过。
赠吴山人
作者：顾璘
朝代：明

昔游洞庭麓，萝阴覆君堂。开窗湖水绿，举酒橙花香。别来婴时网，欲济苦无梁。东风送君至，烟霞满衣裳。泠泠泉石谈，洗我尘土肠。山僧忽已化，阶树今渐长。叹息浮世事，因之念沧浪。
赠吴煦
作者：顾璘
朝代：明

绿树凉生十亩阴，柴门永日少相寻。纨衫不碍跏趺坐，石砚聊随散诞唫。
赠周典膳
作者：顾璘
朝代：明

宁亲西下马蹄劳，文采惊人一凤毛。南粤江山归陆贾，梁王宾客羡枚皋。薇堂祝寿花明酒，风动题诗月满袍。异域逢君又伤别，离心春水共滔滔。
赠周子庚太仆行边
作者：顾璘
朝代：明

寒沙射日明衣铁，苍巘擘云千丈裂。关河南北气全殊，八月阴山即飞雪。丈夫勋名在远道，玉关铜柱非徒老。鹏抟九万回天风，下视燕然一丸小。
赠唐员外云卿二首
作者：顾璘
朝代：明

特达青云器，蹉跎白首郎。行藏身自得，今古意何长。秋日饶诗卷，江天一草堂。空怜贾太傅，流涕吊沉湘。京口通乡井，台南接宦游。谊先倾盖密，诗及倒囊收。黑绶真微物，清谈足胜流。新裁芰衣就，应许并渔舟。
赠唐员外云卿二首·其一
作者：顾璘
朝代：明

特达青云器，蹉跎白首郎。行藏身自得，今古意何长。秋日饶诗卷，江天一草堂。空怜贾太傅，流涕吊沉湘。
赠唐员外云卿二首·其二
作者：顾璘
朝代：明

京口通乡井，台南接宦游。谊先倾盖密，诗及倒囊收。黑绶真微物，清谈足胜流。新裁芰衣就，应许并渔舟。
赠夏敦夫守惠州二首
作者：顾璘
朝代：明

问于胡为到海陬，仙人共去住罗浮。莫辞荔子开樽酒，无柰梅花绕郡楼。欲采芙蓉赠使君，满江红锦涨秋云。相思莫道音书远，南海春来有雁群。
赠夏敦夫守惠州二首·其一
作者：顾璘
朝代：明

问于胡为到海陬，仙人共去住罗浮。莫辞荔子开樽酒，无柰梅花绕郡楼。
赠夏敦夫守惠州二首·其二
作者：顾璘
朝代：明

欲采芙蓉赠使君，满江红锦涨秋云。相思莫道音书远，南海春来有雁群。
赠大司徒秦公入朝
作者：顾璘
朝代：明

寰宇大名悬日月，台阶高步绝云霄。新迁天上司徒贵，重惜周南建节遥。剑履班齐黄阁老，威仪光映紫宸朝。从今画省歌财阜，长倚薰风和舜韶。
赠姚山人
作者：顾璘
朝代：明

我爱震泽水，浮烟陷人寰。房栊间草树，风景如蓬山。问君果何为，来游京华间。卖药御风出，买书乘月还。青春忽已暮，石上桃花斑。相思眇难见，极目高云间。
赠子鱼
作者：顾璘
朝代：明

与子三年别，重来鬓已苍。论心风雨夕，下榻水云乡。画阁灯花煖，秋杯竹叶凉。匆匆行止意，相对两彷徨。
赠孙三
作者：顾璘
朝代：明

江左孙郎义士风，解披心胆结才雄。耕田帝力果何有，避地隐沦将尔同。淮水皛茫云雾外，草堂疏散竹林中。更怜天印山头月，长照樽前酒不空。
赠孙思和
作者：顾璘
朝代：明

东林一片石，绿藓生秋痕。时招葛巾客，对坐倾匏尊。俯爱涧下水，仰观枝上猿。谁能策羸马，日夕依朱门。
赠寄张童子合二首
作者：顾璘
朝代：明

羡尔伯兄来万里，锦囊诗卷烂珠辉。今看十岁能长赋，何用从前咤陆机。麟子凤雏难可见，碧蹄丹喙定堪誇。词源莫倚翻三峡，经笥还须富五车。
赠寄张童子合二首·其一
作者：顾璘
朝代：明

羡尔伯兄来万里，锦囊诗卷烂珠辉。今看十岁能长赋，何用从前咤陆机。
赠寄张童子合二首·其二
作者：顾璘
朝代：明

麟子凤雏难可见，碧蹄丹喙定堪誇。词源莫倚翻三峡，经笥还须富五车。
赠张含还金齿
作者：顾璘
朝代：明

上国遥携爱弟来，人传二陆总奇才。承家文学岂易得，失意天门仍暂回。马色飞云开万里，剑光冲岳照三台。堪怜南去风流远，咏尽寒斋蜡炬灰。
赠张徵伯
作者：顾璘
朝代：明

俊逸张平子，才名动地传。文章侵大雅，腾踏正华年。未射金屏雀，仍还雪夜船。离尊不相送，愁梦隔江烟。
赠张济民
作者：顾璘
朝代：明

长桑饮上池，能见垣一方。华陀得神授，为人涤肝肠。岂不绝尘轨，终然称谲狂。张生仲景后，起自秦越乡。少年读素问，淹贯灵枢章。执脉炳内照，先几决存亡。声名彻四海，岂独传维扬。访余空山曲，相留但壶觞。形骸委大化，何心扣灾祥。唯有好山癖，所愿足力强。囊中有灵药，请授一匕尝。
赠张秋厓虞卿
作者：顾璘
朝代：明

柴门风雪印行踪，竹杖新辞雁宕峰。中散独行如野鹤，老聃一见是神龙。英雄蹭蹬谁青眼，道德希微又赤松。欲拨红尘携手去，匡庐石上话从容。
赠徐一之
作者：顾璘
朝代：明

质如荆山玉，辩如巴江流。清言析玄理，晏坐消人忧。挟策献南宫，五上未见收。精深田何易，烂熳东南州。今王好儒学，贤罗姿旁搜。小者待金马，大者封公侯。君行叩阊阖，吐论锵琳球。天颜一顾笑，朝省皆回头。快哉风云会，密尔胶漆投。伊吕草泽人，功成与天流。古来尽如此，乖合非人谋。
赠徐堂
作者：顾璘
朝代：明

小阮龙驹子，长途拂剑归。毗陵三尺雪，寒满黑貂衣。骨肉行踪散，风尘客鬓稀。平原招不起，豪士竟谁依。
赠恽司勋器之
作者：顾璘
朝代：明

干将无留割，奇骥刷千里。磊落恽司勋，天才豁所委。研精综天人，识微洞玄理。排荡五行家，力破管郭垒。领郡懋循良，司农广储峙。策功龙飞乡，天子知姓氏。三命登吏曹，士类鉴如水。古称裴叔则，朗照宛相拟。奏绩明光宫，履声彻阶戺。留之置左右，启沃自兹始。
赠文徵仲
作者：顾璘
朝代：明

志士厉高节，夫君狷者流。举足唯大道，邪径焉肯由。田仁甫弱冠，却赙矜清脩。元城寡内欲，亦自既壮秋。掩面过行女，闭门拒王侯。天然冰玉操，不与思虑谋。师资快吾党，少长咸低头。五车聚腹笥，发咏崇温柔。鲜云澹华泽，美玉辞雕锼。待诏入金马，玩世存薄游。脱冠挂神武，遂返莼鲈舟。颐神击磬室，放歌埋剑丘。掉笔弄图画，尽掩松雪俦。乃惊铁石肠，遗韵仍绸缪。伯阳信龙物，变化不可求。
赠斌老
作者：顾璘
朝代：明

山僧无事睡方浓，夜半何人忽打钟。背却松阴还露坐，月轮高照殿西峰。